text:
Panon poé mentrang. Ka Bayan dagang bajigur. Panas dilawan. Haténa galécok méménta kana sungapan langit, sing turun pitiriseun.
Kasorénakeun beuki ngahéab. Doang ngahajakeun. Nu pimeulieun areuweuh. Tukang sop buah, laris manis kanu harayang tiis.
Sareupna, angger teu béak héab. Teu éléh géléng, Ka Bayan meuli és batu. Gujubar bajigur nu haneut ditiisan. Diasaan sorangan, "tah... tah... ahéng yeuh, és bajigur, anu héés kadeuleu jubur...!" hahariringan, ngasuh kakeuheul. Bajigur tiis mairan, ngalokan "aweu...aweu...aweu, haras...haras..." Ramé. Nu mareuli sop buah nyalampeurkeun. Ngariung pagelaran és bajigur Ka Bayan. Lang-lung ngalungkeun récéh. Ka Bayan jeung és bajigur beuki maceuh. Lang-lung jadi rébuan, lima rébuan, puluh rébuan, lima puluh rébuan, ratus rébuan. Ayeuh-ayeuhan.
Ger hujan badag, ngagebrét. Pangalungan teu kapulungan, lapur kabawa palid cileungcang.
Barang raat, aya nu nyalampeurkeun Ka Bayan. "Dua gelas Ka?!" "Tilu dibungkus Ka?!" "Dua gelas di dieu, tujuh dibungkus Ka?!" Raong.
Balik lumayan, bajigur tiis géh payu, ngagerenyem. Tepi ka imah, ngagakgak... duit pangalungan pabalatak dina kolong imah. Cileungcangan.
Lumpat. Lir séahna angin. Lumpat. Lir gulidagna cai. Teu miroséa nu keur umat-imut, seuri bungah dina tungtung korsi panjang hareupeun patamanan. Sorangan. Teu maliré nu keur ceurik kanyenyerian ngawut-ngawut buukna sorangan nu teu béda jeung ramat lancah satukangeun sarigsig kamarna sorangan. Reg. Gigireun kamar nu ceurik. Rekét. Lalaunan. Geumpeur. Nyampeurkeun nu melong kosong luhureun risbang. “HIV, Bunda…” ngadégdég ngacungkeun keretas nu titadi dikeukeuweukna. Kudupruk gigireun risbang. Nyuuh gigireun risbang. “Bunga…” geter sora satukangeunana. Sora nu kaluar tina biwir bapana nu ayeuna diuk dina korsi roda alatan kacilakaan sab harita keur diranggeum ku narkotika nu durjana. “Hampura, Anaking…” aya inghak karumasaan léwat saking mirig kedal ucapna. “Balikkeun kasucian Bunga! Balikkeun kasadaran bunda!” belewer keretas nu murag na lahunan bapana. Beretek. Jeblag. Lumpat. Lir séahna angin. Lumpat. Lir gulidagna cai. Ngaliwatan seuri jeung ceurik séwang-séwangna. Cekiiiitttt. Jedak. Wur.
“Bunga…” haréwos indungna neuteup kalangkang gupayna.
"Gusti, kedah kumaha jisim abdi."
Saban janari, handapeun hiji suhunan, cimata murubut maturan namprakna dua dampal panangan. Poék haté nyarandé kana du'a. Alam ngusapan ku jemplingna. Nangtayungan kaweningan cinta awéwé nu dirungrum kabingung. Ésih.
Emh. Mun seug mamah sareng papah araya kénéh! Meureun moal nuturkeun Ceuceu. Moal kieu jadina.
Isuk-isuk, di méja makan, handapeun suhunan nu sarua.
"Majeng ka sapuluh taun, sepi."
"Sadayana lepat Ceuceu, A. Hapunten pisan."
"Mugi hiji waktos ceuceu ngartos."
Gebeg, reyyy! Hapa. Kecap nu ngaruntagkeun jiwa.
"Siiih!" ngetrokan panto kamar. "Saur Aa énggal! Bilih kasiangan!"
"Muhun, Ceu."
Bray panto. Hélok. Aya ku geulis adi téh!
Sidang. Tungtung kuliah nu diarep-arep ku saban mahasiswa. Lulus mulus cita-cita.
"Do'akeun nya, Ceu. Kahoyong mah cum laude."
Mobil disetater paneuteup ceuceu. Laju ngageuleuyeung tengtrem.
Peutingna. Nalika ceuceu ngundeur pucuk impian, panto kamar Ésih ngarekét. Belenyéh dua lambey imut birahi. Ngahiap duriat dina amparan rénghap seuneu.
Asa ngimpén numawi! Tiasa sasarengan deui sareng Kang Nanang. Imutna. Teuteupna. Nu tadina mung ukur aya dina implengan. Sawangan. Kiwari laksana. Sapuluh taun kalarung, Kang Nanang nembrakeun kanyaahna. Abdi disuhunkeun ka Bapa. Tunangan. Ti harita ogé Nining teu weléh ngagoda. Ahirna mah abdi nyerah. Kang Nanang beuki nebihan tina haté kuring. Kang Nanang ngarangkep sareng Nining. Ti harita, Kang Nanang diicalkeun tina émutan sareng haté abdi. Minggu kamari. Tepang deui sareng Kang Nanang nuju bukber. Uihna, Kang Nanang ngedalkeun, hoyong ngajangkep sareng abdi. Teu diengkékeun. Dongkap ka rorompok, langsung nyarios ka Bapa. Diwidian. Énjingna nikah! Abdi sadar. Résiko nikah sareng Kang Nanang mah moal tiasa ngapimilik sagemblengna. Panasiban abdi panginten. Dengdem? Gusti! Mugi sing ditebihkeun tina rasa éta. Abdi kersa janten nu anom sotéh, pédah sareng Nining mah, tos dalit ti aalit, jadi batur sakasur di kosan jaman kuliah. Terang adat. Tara aya nu disumput salindungkeun. Ongkoh panjang duriat wé…
Kasono anjeun, jeung kuring. Kasono nu teu nyoara
Ninggalkeun tapak guligah
Ngaléngkah tina lalakon nu teu maké naskah.
Di akhir peuting di tungtung simpé, ngaran anjeun terus ka éjah. Ngan anjeun nu ulin na impénan. Teu apal kumaha cara mohokeunana. Teu ngahaja niténan anjeun. Teu kahaja deukeut jeung anjeun. Tina ungkara nu basajan jadi ngamalir carita kahirupan urang duaan. Resep ka anjeun téh, bruk-brak saayana. Taya nu disumputkeun. Geugeut ka anjeun téh, lucu ku oconna. Aya anjeun, layung kelirna kasumbaan. Rumpaka jadi éndah, ngamanglé kembang kacapiring. Nguwung-nguwung na langit haté. Gancang teuing datang mangsana. Urang jadi Pataréma rasa, teu sasari, lain kuduna.
"Ucu. Ucing sumput waé ih na lulurung qalbu, Aah." ceuk anjeun tina BBM.
"Hong ah...! Kapendak. Aah capé nya milarian hakékatna?"
"Wkwk kwk kwk." Kitu jawabana.
Ehm... Nu pasti. Urang keur leumpang dina labirin impénan nu lungkawing, pinuh ku kingkin jeung kasono. Labirin bungur nu moal aya tungtungna.
Piisukaneun lebaran, pasosoré. Sora dulag patémbalan ti unggal masigit. Bi Onah hulang-huleng di tengah imahna. Selengseng, kaambeu pasakan ti dapur tatanggana. "Ai...! Hampura Ema. Lamun aya kénéh Bapa manéh, kabeuli kéréwédan-kéréwédan waé mah!" gumarendeng.
Kulutrak, panto imah aya nu muka. Gentak dirérét.
"Ma, cuang ngadamel kupat!" Ai Titi budakna Bi Onah ngajingjing cangkang kupat.
"Heug, cuang isikan heula béasna!" témbal Bi Onah.
"Ku abdi wé ngisikan mah, Ema ka masjid, nitip kanggé zakat Fitrah!" ceuk Ai Titi.
"Ti mana duitna? Béas gé ngan aya saléter!" ceuk Bi Onah. "Sakedap nya, Ma!" Ai Titi ngaléos ka kamarna. Teu lila geus nyampeurkeun deui. "Tah, Ma...!" Ai Titi ngénéngkeun céngcéléngan hahayaman. Pro...! Dipeupeuskeun. Duit pabalatak dina samak. "Cuang beulikeun baju Ai wé, nya? Améh isukan ginding!" ceuk Bi Onah bari ngumpulkeun duit. "Ih, ari Ema. Wajib mana, mésér acuk lebaran atanapi mayar zakat Fitrah?" témbal Ai Titi, sorot panonna katumbirian.
Gebeg. Leungeunna nu keur anteng nulis aya nu metot. Sakelasna nu récét nungguan root hujan ayeuna jiga gaang katincak. “Naon?” Marni nyureng. Holis pageuh teu ngalésotkeun ranggeumanana, paadu teuteup sakedapan méméh Marni dibetot kaluar ti kelas ka tengah lapang ka handapeun hujan teu maliré Marni nu peperejelan hayang leupas. “Ih, ari Holis ku naon? Jiga nu kasurupan!” Marni gogorowokan ngéléhkeun séor angin jeung hujan tapi teu walakaya jang ngaleupaskeun dirina. Ranggeuman Holis jadi kana dua leungeunna. “Marni!” pokna patarik-tarik jeung hujan. Marni kerung. Uleng. “Percaya teu? Holis bisa ngeureunkeun ieu hujan?” neuteup langsung ka jero mata Marni nu wening. Lalaunan, ranggeumanana leupas. Ranggah ka langit, “Hujaaannn! Heup! Eureun!”. Marni nu jibrug ngabigeu teu kiceup-kiceup neuteup Holis. “Hujaaannn! Pliiisss! Eureun heula ayeuna sangkan Marni percaya yén Holis bogoh ka Marni!” gorowokna tarik naker. Babaturan hareupeun kelasna surak. Marni nu ngajenghok gogodeg tuluy napelkeun curukna semu médéng kana taarna sorangan méméh lumpat.
SOR, duwegan kalapa héjo. Gula kawung meunang ngurud ‘na kararas. Regot diinum. Caina karasa meueut. Kawas imut anjeun. Nyaksrak kana saban ringkel urat. Nyieuhkeun sésa halabhab. Sabada saparat beurang ngawelah lemah. “Kadé ulah capé teuing, apan hanca pajengeun sakitu upluk-aplakna.” Sora anjeun, lirih. Tungtung karémbong ngusap késang dina tarang kuring. Seungit pucuk entéh. Sakilat ramo anjeun diranggeum. Diantelkeun kana pipi. “Keusrak, nya, Kang? Tos séép ku sasanggaleun.” Héhérang soca seuseukeut panah. Niruk mamaras. Kuring gideug bari imut. Keur Akang mah salempay sutra, Geulis. Ramo gawé, ramo rancagé, ramo nu angger mépéndé.
Di landeuh, walungan patingarileu. Caina palid ka hilir. Tuturubun lebah curug, antaré ‘na lebah leuwi. Tapi tara kadéngé rumahuh sanajan kudu ngaluncatan batu, nyorang sédong. Kawas anjeun. Tara ngangluh sanajan nyorang tanjakan. Tara humandeuar mangsa nyosoh heucak. Bangbaluh teu weléh dibungkus imut. Padahal Akang hoyong nguping renghik anjeun. “Ngangluh moal mecatkeun huut tina gabahna, Kang.” Reup peureum. Dunya mabra.** (14-07-2014)
Astrajingga. Tihothat ngotrét pidato. Ambarayah. Keretas urut ngotrét aya kana sarimna. Keretas pamungkas diilo. Nyéh imut. Guriwel, nulis ngaran 'Astrajingga'.
"Dina poé ieu! déwék ngingetan ka sakabéh nu hadir di ieu patempatan! Poma, ulah aya nu wani-wani hianat ka nagara! Ulah aya nu wani-wani nyalahgunakeun jabatan! Tur nu leuwih penting, ulah aya nu wani-wani koropsi!"
Éta potongan amanat Astrajingga di hareupeun calon menteri-menterina nu ké peuting rék diistrénan.
Saged. Undangan kahormatan geus haladir. Pon kitu deui calon menteri nu rék diistrénan. Peuting éta bakal ngajadi sajarah anyar, lalakon "Astrajingga Jadi Raja"
Cunduk kana waktuna. Gagah. Astrajingga dikawal ku Pandawa. Séah. Keprok hadirin taya eureunna. Jep. Kaayaan sepi jempling. Salilaan. Astrajingga ngabigeu dina podium. Taya nu wani maido.
Di basisir laut kalér. Dianteur gelebusna angin peuting. Selengseng bau teu mangrupa, mulek ka tengah-tengah podium. Astrajingga ukur ngabigeu. Panonna molotot kosong. Teu oyag-oyag acan.
Nayagan barasatan. Ninggalkeun gamelan séwang-séwangan. Kari ki dalang. Ngabigeu. Beungeutna ngaastrajingga. Bom waktu megar di imbit ki dalang.
"Ssst gugah, Sayang...." ukur ngulisik. Laun, rambutna diusap. Gondrong. Kacipta ririaban ari keur lumpat ngudag bola. Hemm kapan éta anu matak Nay kekelepekan. Ajrag-ajragan, lain pédah anjeung ngasupkeun bola. Tapi, kapéngpéongan ku gaya anjeun anu béda ti batur. T shirt, jeans belél, sapatu kets, kerén asa téh, sumpah.
"San...." Ngahaja, ditompokeun kana cepilna. Nyah, beunta. Koréjat, labas ka cai. Ukur ceuleumeut nempona, padahal kuring rék ngado spécial ka manéhna. Keteyep, nuturkeun ka cai. Ngintip di balik panto. Keur wudu, haruh mingkin séksi katingalina ogé. Raray anjeun mingkin ngempur. Rék ditoél ah, biasana sok malik noél. Patoél-toél, gubrag, hemmm.
"San, batal tah hihihi...." Noyod. Baeud kunaha? Hémeng. "San mudu wudu deui!" Degig. Surti, "Antosan atuh, Nay abdas heula!"
"Énjing taun baru, Nay. Pawéy obor lekasa. Wilujeng taun anyar...." San nyuuh dina amparan. Ngok nyium poto 'na pigura luhur risbang.
"Happy new year, San...." Gumerentes. Pigura diusap, pataréma reujeung anjeun, San. Hayang, ngalukis imut dina poto éta. Saudat, sanajan ukur saliwat.
Mipir gawir lungkawin, méh can katingali lapangna. Geus kapegat jurang nu longkéwang. Nu jero teu manggih tungtung. Sadrah basi rumahuh. Tanggah ka giwangkara. Humandeuar.
"Mana jalan jang sakamieun, téh. Cenah, unggal gunung aya tutugan. Dimana?" cekéng mudalkeun kapanasaran.
"Yeuh, kula mah kur ngawasiatan. Ku sumirat nyaangan jagat. Tuh lamping alaeun, tah jurang olaheun. Lain nyawang-nyawang kahayang taya késang!" Giwangkara seuseunghor ku mentrangna poé.
Saheulaanan muyung ku bingung. Sedengkeun layung ngalanglayung. Sumirat layung geus pundung. Wiati gumanti wanci. Ngahiap sumpingna peuting. Jagat haleungheum hieum.
"Sujang sing tinekanan. Dunya mah pangbérokanna hirup. Iklaskeun léngkah-léngkah suku. Sabaran ku panyabakan. Ulah éléh ku gingsir. Ngarah teu kausir janji nu bakal pasini. Sok sing sadrah dina kasadaran sangkan tawakal nungguan waktu!" sora Nini halon bari imut mah teu weléh nyari. Alum ngungun.
Tobat. Merang jeung hareudang téh geuning. Bekel kuring. Sanajan pajaratan terus ngahiapan. Éta mah katangtuan nu pasti. Ampun. Hampura.**
Jemplingna angin peuting, mapag sora nu teu biasa. Bangbaung ajag leuweung, nambah geter ka na kakeueung. Kusrak, kusrak, indung suku maksakeun tapak. Nikreuh keukeuh peuteukeuh bari mesatkeun harupat, "Nini mara, aki mara, hampura kuring ngaliwat!"
Geleber... Jleg, jirim Nini kunti marakunyem ngajega lebah hareupeun. Sirit uncuing nyeungseurikeun, maturan buek nu ngaweukweuk. "Atah adol! Aya naon anjeun kadieu?" Nini Mara molotot bari ngangais kencit. "Manawi, sim kuring milari tuyul!" Nunjuk ka kencit. "Ayim, ayim, jalmina aong! Sok licik olangan! Piraku uing nu ripuh, ukur diburuhan keuyeup!" Kencit ngabangngingik ceurik sieun dibawa. "Kumaha mun ku ieu?" Nunjukkeun handphone Nokia jadul. "Tiasa FB teu! Oyong ngadamel fikmin" Kencit nawar. "Ajoww! Tuyul sastrawan sugan!" Ngahuleng, gagaro teu atel.
Lungsé.
Jangjang peuting meungkeut ngabaguded. Pageuh.
Cus-cos. Marengan kiceup jadi batur simpé. Leuheung cihcir norobos indung peuting. Ngahelas. Nyangheuy pageuh. Sarasa.
Sugri nu kumelit lumampah di saampar jalan pikir sedih milu sungkan. Paripaos tilil putih nunggelis huleng jentul. Peuteuy leuweung kandel cangkang. Rebab jangkung nalangsa duméh paanggang.
Midangdam ceurik talaga. Hareupeun. Asa kaletir.
Butuh ku Gusti. Diraksa salamina.
Ngarasa atoh kadatangan ustad Diding ka imah sanajan tara-tara ti sasari. Léngoh, teu barang bawa, padahal kakara mulang ti Mekah. Haté kuring ngarep hayang dibéré.
"Kang tos gaduh Qur'an gedé nu hiasana hadé?". Kuring unggeuk.
"Pami nu alit Qur'an juru nu 18 baris ?"
"Geus boga éta gé".
"Hoyong naon atuh Kang oléh-olé hna? Di Akang mah tangtos sagala nyampak, kopéah haji, sorban, tasbéh, batu ali, arloji, sajadah...."
"Kumaha mun duit réal ? Sugan ustad aya sésa balanja".
"Aya salambar nu 10 réal, ngan dipénta ku si cikal keur koléksi majarkeun téh".
Dinten munggaran janten abdi dalem di Karajaan Sumedang larang matak ngarumas. Sagala paur sagala sieun. Sateuacan uing lebet tos aya dualas abdi dalem kaluar ti karajaan alatan teu kiat ku galakna, teu sanggem kumargi sagala rupi padamelan kedah sampurna.
Wengi ieu kenging tugas nyarengan kanjeng raja badé nungkulan acara sukur tatanén di wewengkon karésidénan Darmaraja. Pokona lahaola, kumaha bréhna waé. Téng wanci budak reureuh, uing saged baju pangsi jeung totopong. Teu hilap koja disoléndangkeun. Lebetna bako kasedep kanjeng raja. Di buruan tos sayogi kareta kancana nu diabringkeun ku dua losin punggawa anu sembada. Saur éyang patih tadi siang, uing kedah calik dina kuda palih kénca kanjeng raja. Supados upami aya kahoyong gampil pisan ditedunan.
Dina waktosna mancén tugas, alhamdulilah lancar. Sanaos nuju biantara, kanjeng raja nyariosna ngacabrul bin ngacapruk teu pararuguh, sadayana bingung. Uing tungkul bari nyumputkeun wadah gélé kameumeut.
Bèja jeung bèja, cenah lamun hayang boga inspirasi jang nyieun fikmin kudu cicing ngajentul di sisi jalan ,ti isuk nepi ka beurang, ti beurang nepika manggih peuting.
Mata anteung ningali nu ngaliwat, rupa-rupa jalma hiji ogè euweuh nu akur.
"nahanya bet teu sarua?"
Aya nungagidig meni teu nyalsè, teuing keur moro naon ? Aya ogè nu leumpangna alun bangun ku makè aturan ngalengkah.
Tah lamun nu ieu jigana yeuh, leumpang satengah di capit, leungen kencana nyekel calana pas di imbit, moal lian pasti ieu rèk ka cai. geus teukuat bising kababayan .
Barang pas èta jalma liwat hareupeun irung ngadadak uing hayang ngaheureuyan.
"Dor.." kuring ngagorowok tarik naker.
Ngagurubug èta jalma bari nyarèkan.
"Goblog siah , teu apal aing geus teu bisa nahan ieu mules." Hiliwir bau teu katulungan, sihorèng kababayan nacalan.
Beu atuh, rajeun hayang mikmin ngadon meunang nu kieu.
“Nyai, na teu éra ku babaturan hidep? Tuh tingali batur mah, saumuran Nyai téh geus opat-lima kalina jadi rangda. Na ari nyai can sakali-kali acan ngarumah tangga. Éra Ema mah, pajarkeun boga anak awéwé teu payu ka lalaki. Parawan jomblo nyarebutna gé.” Ema nalék ka kuring.
Harendeg. Rarasaan asa diteungteuinganan ku anu jadi indung. “Enya lain teu maksud ngarumah tangga, tapi da geuning ieu haté ngait waé ka manéhna, ah, can waktuna wé meureun.” némbal ukur ngagerentes.
Meunang béja, cenah aya dukun lepus di lembur Kiara Panineungan. Pamuntangan pikeun anu can baroga jodo. Lahlahan dijugjug, dianteur ku Nyi Konah, batur ulin nu geus opat kali ngarangda.
“Sampurasun…!” cekéng, uluk salam. “Rampés…, sok kalebet.” nu di jero imah némbal. Sup ka jero imah, kasampak aya tamu lalaki. Prok, paadu teuteup, “Nyai…?” ceuk tatamu. Kuring kagét “Akang…!” cekéng teu éléh kagét. Silih perong, pada-pada teu nyangka, ngadon patepung di imah dukun….
Poé Saptu jam salapan isuk – isuk, budak ngarenghik hayang ngojay, tayohna kabita ku baturna, nu rék indit ka pangojayan nu anyar di lembur, teu jauh ti imah.
Sabada sholat Lohor, kuring jeung sababaraha urang tatangga, ngabring muru tempat pangojayan nu dimaksud ku barudak.
Anjog ka tempat anu dituju, barudak patinggarajleng ka balong pamandian. Kuring jeung indung – indung nu séjén diuk dina korsi di sisi, nalingakeun barudak. Tempatna éstu matak pikabetaheun.
Liwat Ashar barudak haranjat. Réngsé meresihan jeung nyalinan barudak, pirajeunan bet harayang dipotrét. Teu talangké ku kuring dipangmotrétkeun maké hapé. Réngsé, potrét ditingalian. Na atuh barang ningali potrét, salasaurang indung budak jol ngalenggerek kapiuhan. Kuring jeung nu sején reuwas, tuluy ngagugulung nu kapiuhan nepi ka sadar.
Panasaran, potrét ditingalian, teu sisrikna kabéh ting jarerit, dina potrét di tukangeunana aya nu milu duaan , buukna carawigwig nutupan beungeut. Kabéh ting balecir paheula – heula kaluar ti éta tempat.


c: text/html

text:
Béréndélan pamaké nu getol
Ieu béréndélan kontributor anu geus ngoprék 30 poé panungtung.
Anda melihat versi tembolok halaman ini, yang mungkin sudah berumur 14 jam, 41 menit jeung 52 detik.
- AffeL (Obrolan | kontribusi) [2 éditan salila 30 poé panungtung]
- Ahonc (Obrolan | kontribusi) [4 éditan salila 30 poé panungtung]
- Akuindo (Obrolan | kontribusi) [1 éditan salila 30 poé panungtung]
- Antemister (Obrolan | kontribusi) [1 éditan salila 30 poé panungtung]
- Ari Andriansyah (Obrolan | kontribusi) [3 éditan salila 30 poé panungtung]
- Asep Uloh (Obrolan | kontribusi) [1 éditan salila 30 poé panungtung]
- B25es (Obrolan | kontribusi) [4 éditan salila 30 poé panungtung]
- BP48Fadhillah (Obrolan | kontribusi) [13 éditan salila 30 poé panungtung]
- Bibi Saint-Pol (Obrolan | kontribusi) [1 éditan salila 30 poé panungtung]
- Billinghurst (Obrolan | kontribusi) [1 éditan salila 30 poé panungtung]
- Budi Rahmat Alifian (Obrolan | kontribusi) [4 éditan salila 30 poé panungtung]
- Claus Ableiter (Obrolan | kontribusi) [1 éditan salila 30 poé panungtung]
- CommonsDelinker (Obrolan | kontribusi) [3 éditan salila 30 poé panungtung]
- Conquistador (Obrolan | kontribusi) [1 éditan salila 30 poé panungtung]
- D'SpecialOne (Obrolan | kontribusi) (kuncén) [4 éditan salila 30 poé panungtung]
- Darkoneko (Obrolan | kontribusi) [1 éditan salila 30 poé panungtung]
- Denniss (Obrolan | kontribusi) [1 éditan salila 30 poé panungtung]
- Dzulkhia fadal (Obrolan | kontribusi) [1 éditan salila 30 poé panungtung]
- Holger1959 (Obrolan | kontribusi) [1 éditan salila 30 poé panungtung]
- INeverCry (Obrolan | kontribusi) [1 éditan salila 30 poé panungtung]
- Ilham.nurwansah (Obrolan | kontribusi) (kuncén) [228 éditan salila 30 poé panungtung]
- Imam Khairul Annas (Obrolan | kontribusi) [1 éditan salila 30 poé panungtung]
- Jackmcbarn (Obrolan | kontribusi) [1 éditan salila 30 poé panungtung]
- Jean11 (Obrolan | kontribusi) [1 éditan salila 30 poé panungtung]
- Jerzyjan1 (Obrolan | kontribusi) [1 éditan salila 30 poé panungtung]
- Jfblanc (Obrolan | kontribusi) [1 éditan salila 30 poé panungtung]
- Kumincir (Obrolan | kontribusi) (birokrat, kuncén) [56 éditan salila 30 poé panungtung]
- Lomita (Obrolan | kontribusi) [1 éditan salila 30 poé panungtung]
- Maston asmareja (Obrolan | kontribusi) [4 éditan salila 30 poé panungtung]
- Mayukirin (Obrolan | kontribusi) [1 éditan salila 30 poé panungtung]
- Mayuyu (Obrolan | kontribusi) [17 éditan salila 30 poé panungtung]
- MediaWiki message delivery (Obrolan | kontribusi) (bot) [2 éditan salila 30 poé panungtung]
- Moeng (Obrolan | kontribusi) [3 éditan salila 30 poé panungtung]
- Mssetiadi (Obrolan | kontribusi) (kuncén) [424 éditan salila 30 poé panungtung]
- Muhammad Ryo Arbani (Obrolan | kontribusi) [1 éditan salila 30 poé panungtung]
- Nemo bis (Obrolan | kontribusi) [1 éditan salila 30 poé panungtung]
- R.Tirtawijaya (Obrolan | kontribusi) [3 éditan salila 30 poé panungtung]
- Rakhmanhakim (Obrolan | kontribusi) [62 éditan salila 30 poé panungtung]
- Rana Amani (Obrolan | kontribusi) [2 éditan salila 30 poé panungtung]
- Relly Komaruzaman (Obrolan | kontribusi) [1 éditan salila 30 poé panungtung]
- RiskyAshary (Obrolan | kontribusi) [5 éditan salila 30 poé panungtung]
- Riza Abdul Aziz (Obrolan | kontribusi) [3 éditan salila 30 poé panungtung]
- Robby Saepuloh (Obrolan | kontribusi) [1 éditan salila 30 poé panungtung]
- SU15Dena (Obrolan | kontribusi) [1 éditan salila 30 poé panungtung]
- SU26Ilham (Obrolan | kontribusi) [4 éditan salila 30 poé panungtung]
- Septi (Obrolan | kontribusi) [2 éditan salila 30 poé panungtung]
- Sersan Mayor Kururu (Obrolan | kontribusi) (kuncén) [10 éditan salila 30 poé panungtung]
- Tio Otong (Obrolan | kontribusi) [1 éditan salila 30 poé panungtung]
- AHToH пaTpioT (Obrolan | kontribusi) [2 éditan salila 30 poé panungtung]

robotstxt: allowed

filter: keep


text: 1Barudak, sing nurut ka kolot, sakumaha wajibna anu percaya ka Al Masih. 2“Sing hormat ka indung bapa.” Eta teh tina Sapuluh Timbalan, anu pangheulana ngandung jangji. Jangjina kieu: 3“Supaya hirup maraneh jamuga tur dipanjangkeun nya umur.” 4Aranjeun, - nu jadi kolot - poma, ulah nyieun piambekeun anak. Didik anak teh kana kasatiaan nurutkeun piwulang Al Masih. 5Aranjeun, parakawula! Satungtung kumawula, aranjeun wajib tunduk, sieun, jeung ajrih ka dunungan. Kumawula teh kudu saiklas-iklasna, cara kumawula ka Al Masih bae. 6Rajin teh ulah ngan rajin di hareupeun wungkul, ngarah pangalem papada jelema, tapi sing cara ngalakonan parentah Allah. Anu kumawula ka Al Masih mah wajib kitu teh. 7Baranggawe ge kudu jeung gumbira, lir nu kumawula ka Gusti, lain ka jelema. 8Kapan aranjeun teh terang, yen tiap jalma, — boh nu kumawula, boh nu merdika — nu hade gawe mah tangtu ku Gusti diganjar. 9Aranjeun, paradunungan, kudu adil, ulah pilih kasih ka anu jadi kawula sarta ulah sok maen ancam. Inget: Gusti maranehna teh, tunggal keneh Gusti aranjeun nu di sawarga, anu teu ngabeda-beda harkat jelema. 10Pamungkas, dulur-dulur, aranjeun teh kudu kuat, tapi kuatna teh kudu lantaran muntang ka Al Masih anu kawasa. 11Gunakeun sakabeh pakarang jurit ti Allah, supaya sanggup ngayonan akal tipu muslihat Iblis. 12Sabab anu diayonan ku urang teh, lain papada mahluk tina daging jeung getih, tapi bangsa gegedug-gegedug, nu karawasa, nu ngagareugeuh karajaan-karajaan poek kiwari, sarta roh-roh jahat ti alam gaib. 13Ku sabab kitu, gunakeun sakabeh pakarang ti Allah, supaya dina mangsa datang panarajang, aranjeun bisa tagen sarta bisa unggul. 14Sing tarapti. Dangdanan jeung pakarang anu kudu dipake teh nya eta: Kayaktian lir sabukna sarta kaadilan, lir tameng dadana; 15kaiklasan nyebarkeun Injil-karukunan lir tarumpahna; 16Iman urang, lir tamengna nu sanggup mareuman jamparing-jamparing seuneu si Jahat; 17Kasalametan, lir balakutak panutup sirah; ari pedangna, nya eta Ruh, tegesna Pangandika Allah tea. 18Salawasna kudu neneda, muntang kana panuyunna Ruh. Jadi, sing waspada salalawasna jeung ulah kendat-kendat neneda ka Allah pikeun kasalametan sakumna umat Mantenna. 19Pangnedakeun oge, simkuring, mugi-mugi ku Allah dipaparin perceka pinter nyarita, malar ludeung taya kakeueung enggoning ngamashurkeun rasiah Injil, 20anu ngalantarankeun simkuring, utusan Mantenna, dipanjara. Pangnedakeun, supaya simkuring dipaparin wawanen pikeun medarkeun dawuhana-Na, nu geus jadi kawajiban simkuring. 21Hal kaayaan simkuring ayeuna, engke bakal didadarkeun ku Tihikus, dulur urang nu kameumeut, anu rajin ngabantu baranggawe kanggo Gusti. 22Anjeunna diutus teh, nya sina nyaritakeun kaayaan simkuring tea; sakalian, pikeun nengtremkeun hate dulur-dulur oge. 23Mugi-mugi Allah, - Rama - kitu deui Isa Al Masih, Gusti Jungjunan urang, maparin katengtreman, sih piwelas, jeung iman ka dulur-dulur. 24Mugi-mugi Allah maparinkeun rahmat-Na ka sakur anu satia, nya eta anu mikanyaah ka Isa Al Masih, Gusti Jungjunan urang tea.


text:
Panon poé mentrang. Ka Bayan dagang bajigur. Panas dilawan. Haténa galécok méménta kana sungapan langit, sing turun pitiriseun.
Kasorénakeun beuki ngahéab. Doang ngahajakeun. Nu pimeulieun areuweuh. Tukang sop buah, laris manis kanu harayang tiis.
Sareupna, angger teu béak héab. Teu éléh géléng, Ka Bayan meuli és batu. Gujubar bajigur nu haneut ditiisan. Diasaan sorangan, "tah... tah... ahéng yeuh, és bajigur, anu héés kadeuleu jubur...!" hahariringan, ngasuh kakeuheul. Bajigur tiis mairan, ngalokan "aweu...aweu...aweu, haras...haras..." Ramé. Nu mareuli sop buah nyalampeurkeun. Ngariung pagelaran és bajigur Ka Bayan. Lang-lung ngalungkeun récéh. Ka Bayan jeung és bajigur beuki maceuh. Lang-lung jadi rébuan, lima rébuan, puluh rébuan, lima puluh rébuan, ratus rébuan. Ayeuh-ayeuhan.
Ger hujan badag, ngagebrét. Pangalungan teu kapulungan, lapur kabawa palid cileungcang.
Barang raat, aya nu nyalampeurkeun Ka Bayan. "Dua gelas Ka?!" "Tilu dibungkus Ka?!" "Dua gelas di dieu, tujuh dibungkus Ka?!" Raong.
Balik lumayan, bajigur tiis géh payu, ngagerenyem. Tepi ka imah, ngagakgak... duit pangalungan pabalatak dina kolong imah. Cileungcangan.
Lumpat. Lir séahna angin. Lumpat. Lir gulidagna cai. Teu miroséa nu keur umat-imut, seuri bungah dina tungtung korsi panjang hareupeun patamanan. Sorangan. Teu maliré nu keur ceurik kanyenyerian ngawut-ngawut buukna sorangan nu teu béda jeung ramat lancah satukangeun sarigsig kamarna sorangan. Reg. Gigireun kamar nu ceurik. Rekét. Lalaunan. Geumpeur. Nyampeurkeun nu melong kosong luhureun risbang. “HIV, Bunda…” ngadégdég ngacungkeun keretas nu titadi dikeukeuweukna. Kudupruk gigireun risbang. Nyuuh gigireun risbang. “Bunga…” geter sora satukangeunana. Sora nu kaluar tina biwir bapana nu ayeuna diuk dina korsi roda alatan kacilakaan sab harita keur diranggeum ku narkotika nu durjana. “Hampura, Anaking…” aya inghak karumasaan léwat saking mirig kedal ucapna. “Balikkeun kasucian Bunga! Balikkeun kasadaran bunda!” belewer keretas nu murag na lahunan bapana. Beretek. Jeblag. Lumpat. Lir séahna angin. Lumpat. Lir gulidagna cai. Ngaliwatan seuri jeung ceurik séwang-séwangna. Cekiiiitttt. Jedak. Wur.
“Bunga…” haréwos indungna neuteup kalangkang gupayna.
"Gusti, kedah kumaha jisim abdi."
Saban janari, handapeun hiji suhunan, cimata murubut maturan namprakna dua dampal panangan. Poék haté nyarandé kana du'a. Alam ngusapan ku jemplingna. Nangtayungan kaweningan cinta awéwé nu dirungrum kabingung. Ésih.
Emh. Mun seug mamah sareng papah araya kénéh! Meureun moal nuturkeun Ceuceu. Moal kieu jadina.
Isuk-isuk, di méja makan, handapeun suhunan nu sarua.
"Majeng ka sapuluh taun, sepi."
"Sadayana lepat Ceuceu, A. Hapunten pisan."
"Mugi hiji waktos ceuceu ngartos."
Gebeg, reyyy! Hapa. Kecap nu ngaruntagkeun jiwa.
"Siiih!" ngetrokan panto kamar. "Saur Aa énggal! Bilih kasiangan!"
"Muhun, Ceu."
Bray panto. Hélok. Aya ku geulis adi téh!
Sidang. Tungtung kuliah nu diarep-arep ku saban mahasiswa. Lulus mulus cita-cita.
"Do'akeun nya, Ceu. Kahoyong mah cum laude."
Mobil disetater paneuteup ceuceu. Laju ngageuleuyeung tengtrem.
Peutingna. Nalika ceuceu ngundeur pucuk impian, panto kamar Ésih ngarekét. Belenyéh dua lambey imut birahi. Ngahiap duriat dina amparan rénghap seuneu.
Asa ngimpén numawi! Tiasa sasarengan deui sareng Kang Nanang. Imutna. Teuteupna. Nu tadina mung ukur aya dina implengan. Sawangan. Kiwari laksana. Sapuluh taun kalarung, Kang Nanang nembrakeun kanyaahna. Abdi disuhunkeun ka Bapa. Tunangan. Ti harita ogé Nining teu weléh ngagoda. Ahirna mah abdi nyerah. Kang Nanang beuki nebihan tina haté kuring. Kang Nanang ngarangkep sareng Nining. Ti harita, Kang Nanang diicalkeun tina émutan sareng haté abdi. Minggu kamari. Tepang deui sareng Kang Nanang nuju bukber. Uihna, Kang Nanang ngedalkeun, hoyong ngajangkep sareng abdi. Teu diengkékeun. Dongkap ka rorompok, langsung nyarios ka Bapa. Diwidian. Énjingna nikah! Abdi sadar. Résiko nikah sareng Kang Nanang mah moal tiasa ngapimilik sagemblengna. Panasiban abdi panginten. Dengdem? Gusti! Mugi sing ditebihkeun tina rasa éta. Abdi kersa janten nu anom sotéh, pédah sareng Nining mah, tos dalit ti aalit, jadi batur sakasur di kosan jaman kuliah. Terang adat. Tara aya nu disumput salindungkeun. Ongkoh panjang duriat wé…
Kasono anjeun, jeung kuring. Kasono nu teu nyoara
Ninggalkeun tapak guligah
Ngaléngkah tina lalakon nu teu maké naskah.
Di akhir peuting di tungtung simpé, ngaran anjeun terus ka éjah. Ngan anjeun nu ulin na impénan. Teu apal kumaha cara mohokeunana. Teu ngahaja niténan anjeun. Teu kahaja deukeut jeung anjeun. Tina ungkara nu basajan jadi ngamalir carita kahirupan urang duaan. Resep ka anjeun téh, bruk-brak saayana. Taya nu disumputkeun. Geugeut ka anjeun téh, lucu ku oconna. Aya anjeun, layung kelirna kasumbaan. Rumpaka jadi éndah, ngamanglé kembang kacapiring. Nguwung-nguwung na langit haté. Gancang teuing datang mangsana. Urang jadi Pataréma rasa, teu sasari, lain kuduna.
"Ucu. Ucing sumput waé ih na lulurung qalbu, Aah." ceuk anjeun tina BBM.
"Hong ah...! Kapendak. Aah capé nya milarian hakékatna?"
"Wkwk kwk kwk." Kitu jawabana.
Ehm... Nu pasti. Urang keur leumpang dina labirin impénan nu lungkawing, pinuh ku kingkin jeung kasono. Labirin bungur nu moal aya tungtungna.
Piisukaneun lebaran, pasosoré. Sora dulag patémbalan ti unggal masigit. Bi Onah hulang-huleng di tengah imahna. Selengseng, kaambeu pasakan ti dapur tatanggana. "Ai...! Hampura Ema. Lamun aya kénéh Bapa manéh, kabeuli kéréwédan-kéréwédan waé mah!" gumarendeng.
Kulutrak, panto imah aya nu muka. Gentak dirérét.
"Ma, cuang ngadamel kupat!" Ai Titi budakna Bi Onah ngajingjing cangkang kupat.
"Heug, cuang isikan heula béasna!" témbal Bi Onah.
"Ku abdi wé ngisikan mah, Ema ka masjid, nitip kanggé zakat Fitrah!" ceuk Ai Titi.
"Ti mana duitna? Béas gé ngan aya saléter!" ceuk Bi Onah. "Sakedap nya, Ma!" Ai Titi ngaléos ka kamarna. Teu lila geus nyampeurkeun deui. "Tah, Ma...!" Ai Titi ngénéngkeun céngcéléngan hahayaman. Pro...! Dipeupeuskeun. Duit pabalatak dina samak. "Cuang beulikeun baju Ai wé, nya? Améh isukan ginding!" ceuk Bi Onah bari ngumpulkeun duit. "Ih, ari Ema. Wajib mana, mésér acuk lebaran atanapi mayar zakat Fitrah?" témbal Ai Titi, sorot panonna katumbirian.
Gebeg. Leungeunna nu keur anteng nulis aya nu metot. Sakelasna nu récét nungguan root hujan ayeuna jiga gaang katincak. “Naon?” Marni nyureng. Holis pageuh teu ngalésotkeun ranggeumanana, paadu teuteup sakedapan méméh Marni dibetot kaluar ti kelas ka tengah lapang ka handapeun hujan teu maliré Marni nu peperejelan hayang leupas. “Ih, ari Holis ku naon? Jiga nu kasurupan!” Marni gogorowokan ngéléhkeun séor angin jeung hujan tapi teu walakaya jang ngaleupaskeun dirina. Ranggeuman Holis jadi kana dua leungeunna. “Marni!” pokna patarik-tarik jeung hujan. Marni kerung. Uleng. “Percaya teu? Holis bisa ngeureunkeun ieu hujan?” neuteup langsung ka jero mata Marni nu wening. Lalaunan, ranggeumanana leupas. Ranggah ka langit, “Hujaaannn! Heup! Eureun!”. Marni nu jibrug ngabigeu teu kiceup-kiceup neuteup Holis. “Hujaaannn! Pliiisss! Eureun heula ayeuna sangkan Marni percaya yén Holis bogoh ka Marni!” gorowokna tarik naker. Babaturan hareupeun kelasna surak. Marni nu ngajenghok gogodeg tuluy napelkeun curukna semu médéng kana taarna sorangan méméh lumpat.
SOR, duwegan kalapa héjo. Gula kawung meunang ngurud ‘na kararas. Regot diinum. Caina karasa meueut. Kawas imut anjeun. Nyaksrak kana saban ringkel urat. Nyieuhkeun sésa halabhab. Sabada saparat beurang ngawelah lemah. “Kadé ulah capé teuing, apan hanca pajengeun sakitu upluk-aplakna.” Sora anjeun, lirih. Tungtung karémbong ngusap késang dina tarang kuring. Seungit pucuk entéh. Sakilat ramo anjeun diranggeum. Diantelkeun kana pipi. “Keusrak, nya, Kang? Tos séép ku sasanggaleun.” Héhérang soca seuseukeut panah. Niruk mamaras. Kuring gideug bari imut. Keur Akang mah salempay sutra, Geulis. Ramo gawé, ramo rancagé, ramo nu angger mépéndé.
Di landeuh, walungan patingarileu. Caina palid ka hilir. Tuturubun lebah curug, antaré ‘na lebah leuwi. Tapi tara kadéngé rumahuh sanajan kudu ngaluncatan batu, nyorang sédong. Kawas anjeun. Tara ngangluh sanajan nyorang tanjakan. Tara humandeuar mangsa nyosoh heucak. Bangbaluh teu weléh dibungkus imut. Padahal Akang hoyong nguping renghik anjeun. “Ngangluh moal mecatkeun huut tina gabahna, Kang.” Reup peureum. Dunya mabra.** (14-07-2014)
"Kaoru mana? Mangkaning can séhat pisan...." Pada néangan. Pada mikahariwang. Nu ditéang mah keur anteng sisi basisir Kyoto. Amis cauna, teuteup iuhna, gelenyu gulana. Geulis. Teu robah.
"Kaoru....sok ngareureuwas ari taeun téh." Saeunggeus kapanggih, kabungah nyimbutan saréréa.
"Himura geus datang deui," ceuk nu geulis bari neuteup ka jauhna. Dina panonna aya nu patingkaretip.
Enya. Kénshin Himura harita geus datang deui. Lalaki kasép nu rumbay buukna matak nineung, harita keur tarung jeung Shisio, manten Shogun nu mikahayang ngawasa nagri sakabéhna.
"Battosai, kabisa naon deui nu rék dipaké ngalawan aing!?" Sabetan nu dibarengan ku ngageburna seuneu tina tungtung pedang, lila-lila eureun. Getih mancer tina awakna. Asa teu percaya. "Jurus pamungkas Heigh Heaven?" Koléang. Seuneu ngahuru awakna.
Kénshin melong geugeut. "Shisio tos perlaya, geulis." Kaoru tungkul. Imutna, teuteupna, amis cauna.
"Abdi mah isin, Aa! Ngarumaoskeun sanés jalmi leres, abdi jalmi anu lamokot ku dosa, bénten sareng Aa!" sora Ésih dumareuda, cipanon ngalémbéréh mapay pipina. "Ih, jalmi mah teu aya anu sampurna, pasti aya kakirangan sareng kalangkunganana, kalebet Aa! Nu penting mah urang gaduh paniatan sabari usaha satékah polah pikeun janten jalmi anu bageur. Insya Allah Aa bakal nampi sakumaha ayana Ésih. Hayu urang sami-sami silih tuyun kana jalan anu dipikarido ku Allah!" Cekéng ngayakinkeun. "Sakedap deui Maghrib, ayeuna mah langkung saé Ésih mulih! Aa ogé badé ka Masjid, ba'da Maghrib kedah ngawurukan murangkalih ngaos," sambung kuring deui.
Kaluar ti Masjid ba'da Isya, karasa beuteung kukurubukan nagih eusi, kuring langsung muru ka tukang pecel lélé hareupeun Hotél Sederhana, sarérét katempo di pakarangan hotél aya awéwé maké pakéan pararungsat keur digéndéng ku lalaki tengah tuwuh, asa wawuh, ditelek-telek. Gebeg. "Ésiiih...?" ngagerendeng, rada ngageter. Karasa aya anu oyag-oyagan dina haté.
Manéhna, lalampah ka basisir. Rék nyirnakeun pikir. Mamawa tatu nu raca na dadana. Salaksa kapeurih pating jorélat milaraan. Pateuh deui, sanggeus kabéh rasa tamplok teu nyésa. Kanyaah jeung kacinta, teu bisa meruhkeun lalaki nu dipikadeudeuhna.
Nénéangan sayang, geusan pangreureuhan. Hayang nu satia nepi ka mangsa layung hibar na wanci sareupna. Mikasono dada dampa panyarandéan mangsa tunggara. Teu timu. Teu kawénéhan panggih jeung jirim nu mikahéman.
Manéhna, cunduk ka basisir. Laju nitipkeun ringkang jeung kalangkang cidra kana lambak nu ngagalura. Sugan kabawa ka jauhna. Hayang lita. Taluk, moal hayang deui dijajah tresna.
Peuting turun dibaturan purnama. Nu sungkawa ngagorowok satakerna
“Lalaki satiaaa…, geus euweuh dikieunaaa!” Bluk nyuuh kana kikisik, diteumbagan létah ombak nu patingsiriwik.
Kacengkatkeun ku sora nu ngaguruh. Panonna nu halimunan mencrong kana lampu nu patingborélak hareupeunana. Aya nu leumpang ngadeukeutan.
“Kuring, Yargo!” Gep kana cangkéngna. Laju mumbul muru cahaya nu ngaguliweng luhureun sagara.
Imah kuring gede, 400 meter persegi , dua tingkat.
Hiji poé Abah Olot nganjang. Barang sup téh luak-lieuk ka jero imah, duka hélok ku legana, da siga nu kerung, tuluy nyarita kieu :”Ieu bumi kedah diparancahan upami henteu nu ngageugeuh didieu bakal ngaganggu”
“Diparancahan kumaha Abah?”Kuring panasaran.
“ Hoyong disuguhan kopi ABC, gepuk, peda ,sambel, beuleum peuteuy. sayur asem sangu pulen, kabita cenah”.
Kuring reuwas, kamari dahar siang téh persis nu ku Abah Olot disebutan,
Isukna kuring masak nu dipesen ku Abah Olot.
Geus bérés ku kuring di wadahan, di teundeun hadapeun dapuran awi koneng, geus kitu kuring balanja ka Indomart
Balik balanja, dihandapeun awi konéng aya nu keur cingogo, buukna gondrong, gimbal, buligir hideung, awakna kandel ku daki, keur cecelebekan wé dahar susuguh téa !.
Tayohna, kuring poho ngonci pager. Nu gélo teh asup ka pakarangan.
“ Euh éta geuning jurigna téh”
Kuring seuri sorangan.
"Tah di dieu, yeuh. Tahrim ditéangna?" ceuk Si Gandul bari mémérés bungkusan handapeun tangkal waru. Satadina horéam, ilubiung ngimpo téh. Ditangkal waru, nu barala. Hieum jeung gemet matak sanget. Ditambah dapuran awi meredong. Haruuh.
Séor, séor. Angin sing saléor. Nébak tatangkalan. Rekét-rekét, régang awi diaradu. Dorokdok. Dahan penggas. Nyecep. Ngundang rasa sieun nu rosa. Rey ngarey. Pating puringkak puriding.
Clak clak. Hujan girimis. Ngeprisan. Tiris nyecep. Huntu noroktok. Suku nyorodcod.
Ciak-ciak. Anak hayam ciciakan. Allahu Akbar.. Totondén nambahan. Ngadeukeutan Si Gandul. Bari culang-cileng, rumasa borangan. Pas geus deukeut.
Gusti.. Si Gandul jadi bodas bajuna. Buuk ngawigwig. Cicirihilan***
Aya tilu budak keur nyanghareupan bulan. Nu kahiji bulanna sagedé batok. Nu kadua sagedé nyiru. Ari nu hiji deui mah teu apaleun lamun bulan nu manéhna téh sagedé batok. Manéhna hayang nyoo bulan anu keur disanghareupan ku budak nu kahiji. Sabab ceuk manéhna asa bangun resep mun nyoo bulan nu sagedé kitu.
Bakat ku hayang manéhna ngomong ka budak nu kahiji, nginjeum cenah. Tapi teu didéngé. Manéhna nyarita leuwih tarik, budak nu kahiji ngised ngajauhan. Manéhna ngagorowok ménta dibéré nginjeum, tapi nu dipénta kalah nonggongan. Tungtungna ragamang leungeunna rék ngarebut bulan, tapi diképéskeun ku nu rék direbut.
Nyel keuheul. Meni kabina-bina teuing, cenah, pilakadar nginjeum. Ti mimiti harita manéhna gilig moal nyoo bulan nu sagedé batok. Cadu tah!
Barang ragamang kana bulan manéhna sorangan, kakara sadar bulanna ogé sagedé batok. Bulan dilésotkeun sapada harita. Cadu aing nyoo bulan sagedé kieu, cenah.
Rét ka budak nu kadua. Nu dirérét ngejat ngajauhan.
Wanci haliwawar. Meujeuhna sararé tibra. Di hareupeun wangunan bank nu kasohor bonafide. Si Codét jeung Si Rawing, dua garong kahot. Ngintip, ngatur stratégi. Panonna mencrong ka satpam, nu lelengutan di jero pos jagana. Saeunggeus sapuk. Duanana lumampah. Leumpang patutur-patutur, teu nyirikeun boga niat jahat. Anjog ka hareupeun pos jaga. Si Codét langsung asup, kabeneran pantona méléngé.
"Kang, seja tumaros. ATMna aya artosan?" Satpam kagareuwahkeun, "aya, kumaha Pa, teu tiasa nyandakna?" témbal satpam, gigisik panon. "Muhun. Ti tadi nyobian, ngadon keuheul!" Si Codét nyéréngéh seuri. "Cik, cuang cobian!" Satpam cengkat tina diukna. "Mangga!" Si Codet ngiceupan Si Rawing.
Di rohangan ATM. Satpam ménta kartuna. Si Codet rikat ngodok saku calanana. "Angkat tangan kéhéd!" nodongkeun bécéng. "Dooor!" kaméra CCTV, ditémbak ku Si Codet. Di jero pos jaga, Si Rawing ngamuk. Ngababuk kaméra CCTV maké linggis.
Wanci balébat. Duanana ngaléos ninggalkeun TéKaPé. Mawa hasil nu mucekil. Teu poho ngabahanan duit roko, kanggo satpam.
Ti soré kénéh hujan ngecrek. Pagawéan tacan bérés kabéh. Mandor nitah kudu dianggeuskeun, méh isukan tinggal ngiangkeun ka Pabrik. Nu maretik entéh geus mariang kabéh. Rasa simpé jeung nebak angin nambahan kakeueung. Peledug udud disengeut deui, keur ngaleungitkeun katiris. Hujan kalah beuki gedé. Bérés pagawean, hujan mimiti raat. Kuring turun lempang, mapay dapuran kebon entéh, nuju ka jalan gedé. Seuneu obor kekelecésan katebak angin. Lebah simpang jalan, ngagebeg, kuring reuwas. Aya sora awéwé nanya. "Naha Kang nembé.mulih?" Ceuk nu nanya. Dirérét nu nanya teu katémbong jirimna. puringkak bulu punduk carengkat. Kulit beungeut asa kandel. Ngagidig leumpang digancangkeun. Ti kajauhan katempo imah Mandor. Pas palebah tangkal Waru. Cikikik Sora nu seuri, terus ngalengis ceurik, bari ucang - ucangan dina dahan waru. Kuring teu walakaya, punduk asa beurat. Tungtungna ngorondang muru golodog imah Mandor. Can ogé nepi. Ti kolong golodog anjing nyégag rék ngarontok beungeut. Teu inget deui, kuring terus ngalengerek.
Ngahaja milih binih teu padu binih. Éstu binih petingan meunang peresun ti pabinihan léngkob Cilampuyang. Ceb, tataneman di lamping Pasir. Leuweung sanget, panonoban jurig usring. Keun, sugan pelak ayeuna mah ngari.
Ray poé, ganti minggu. Pepelakan ngarandakah renung sirung. Cur, cai jampé ti cikahuripan kaliwonan. Cai anti werejit, panyinglar ruruhit. Tangkal ditatap diusap, ditiupan pangharepan.
Usum katiga entak-entakan. Barudak jigrah arulih babancakan. Sawaréhna papasakan liliwetan. Cekés, gur, cakakak. Cekés gur, barakatak. Budak nyekéskeun korék, surak. Ajrag-ajragan, atoh ningali tingburicak dina jarami. Cekés, siet, jarami kaanginkeun. Gur, seuneu hurung léléntaban. Barudak lumpat sakaparan-paran. Saséak jarami anu ngampar handapeun jati, ledis ngajadi lebu. Bareng runtuhna saung rata jeung lemah.
"Sawios, tamaha barudak. Acan harideng!" 'Nu sasadu katara bungah. Beungetna 'nu sepa getihan deui. Gabrug. Tangkeupanana, nyambuangkeun ambeu 'nu sarua.
Cur, ngijih mawa iber ti sawarga. Kebon jati halughug régangna ngoétan langit.
Bah Tobi'i anteng menekung. Tasbé muter geus réwuan kali dina dampal leungeunna. Peuting ieu namatkeun puasa mutihna nu ka opat puluh hiji poéna. Manéhna soson-soson ngawirid. DIrarasakeun. Dibayangkeun. Ditetepkeun dina haténa.
Kira-kira wanci janari leutik. Kolébat aya nu datang. Ngajega hareupeun nu keur sila. Hiji aki-aki nu kacida sepuhna. Raksukanana murub mubyar. Hurung. Hérang ngagenclang kawas tarang nu mikmin.
Cedok Bah Tobi'i nyembah. Haténa ratug tutunggulan bakat ku atoh kadatangan Sang Begawan Banyu Sétra.
Pok anjeunna tumaros, "Tobi'i hayang jadi naon anjeun téh nepi ka poho kana sagala rupa?" Sakedapan Bah Tobi'i hareugeueun. Tapi teu lila manéhna sadar. "Teu pindo damel, Pangersa. Uingah hayang jadi deui BUUK jeung HUNTU wé," jawabna bari tungkul. Barakatak Sang Begawan gumujeng. "Geuning sanasib jeung kula, Tobi'i..!" saurna bari ngereles duka ka mana.


text: 1Ti Paulus, anu keur dipanjara ku karana Isa Al Masih, jeung ti saderek Timoteus. Serat kahatur saderek Pilemon, sobat jeung mitra sagawe. 2Oge kahatur Nyi Apia jeung saderek Arsipus kanca saperjuangan urang tea; katut dulur-dulur jamaah anu karumpulanana sok di saderek. 3Mugi-mugi sadayana ginanjar rahmat rahayu berkah ti Allah, Anu jumeneng Rama, jeung ti Isa Al Masih, Gusti Jungjunan urang. 4Saban-saban neneda, simkuring tara tinggal ti ngunjukkeun saderek ka Allah dibarung ku muji sukur; 5lantaran ngadenge saderek pohara nyaah satiana ka Isa, Gusti Jungjunan urang, jeung ka sakumna umat Allah. 6Simkuring neneda deui, mugi-mugi tali mimitran jeung saderek teh matak nambahan jembarna paningal saderek kana satiap mangpa'at buah-buahna pagawean urang kanggo Al Masih tea. 7Kanyaah anu ku saderek diipuk dina hate sakur anu palercaya teh, estu matak bungah jeung matak lipur ka simkuring. 8Ngingetkeun urang teh saiman ka Al Masih, simkuring wani tadah-tuduh anu ku saderek perlu dilakonan. 9Tapi ngingetkeun kana kanyaah saderek, simkuring moal rek ngudukeun. Simkuring, Paulus, — tina rumasa geus kolot tur keur aya di jero panjara ku karana Isa Al Masih — 10seja menta tulung keur Onesimus tea; anu sasatna, dina harti rohani mah, manehna teh anak simkuring. 11Tadina mah, pikeun anjeun, Onesimus teh tanpa guna. Tapi ayeuna mah, geus jadi tanaga anu penting, boh keur saderek, boh keur simkuring. 12Ayeuna, eta beubeulahan hate simkuring teh, rek dipulangkeun deui ka saderek. 13Saenyana, nurutkeun kahayang mah, mending sina tetep heula ngabantu simkuring sabot eukeur dipanjara, — ku karana Injil tea — itung-itung wawakil anjeun. 14Tapi papadaning kitu, teu pisan-pisan seja nangtukeun kudu kitu. Ieu mah manawi saderek rido, supaya saderek ulah ngarasa kapaksa enggoning ngalampahkeun ka hadean teh. 15Kawasna, pangna saderek kudu pisah ti Onesimus sawatara lilana teh, sangkan ayeuna manehna saumur-umur aya deui di saderek. 16Bedana, ayeuna mah, manehna teh geus lain harkat kawula deui. Tapi leuwih ti kitu, da manehna teh geus jadi dulur nu dipikanyaah. Kitu, ari simkuring ka manehna mah. Nya komo ku saderek mah, boh sacara lahir, kitu keneh sacara iman ka Al Masih. 17Ku kituna, upama enya anjeun ngaku mitra ka simkuring; ngaku ka Onesimus teh, sing cara ka simkuring bae. 18Bisi bae manehna kungsi ngarugikeun atawa boga hutang ka anjeun, tempuhkeun ka simkuring bae. 19Nya Paulus, anu nandatangan dina ieu surat nu baris mayaranana. Simkuring moal rek nyabit-nyabit, yen saderek teh geus kahutangan pati ka simkuring. 20Tapi demi pajenengan Gusti, mugi anjeun kersa nulungan simkuring sakali ieu mah. Demi Al Masih, simkuring teh ku hayang dibubungah ku anjeun. 21Simkuring nyuratan teh kajurung ku kayakinan, yen saderek baris mere teh leuwih ti nu dipenta. 22Salian ti eta, simkuring teh hayang dipangnyadiakeun kamar; sabab gede harepan yen simkuring teh, — berkah doa anjeun keneh — baris kawidian ku Allah mulang deui ka anjeun. 23Aya salam pikeun anjeun ti saderek Epapras, batur sapanjara simkuring; dipanjarakeun teh, nya kitu, pedah anjeunna percaya ka Al Masih oge. 24Kitu deui anu eukeur ngabarantu pagawean simkuring: Markus, Aristarkus, Demas jeung Lukas ngaririm salam oge. 4:10, 14, 2Tim. 4:10-11* 25Mugi-mugi aranjeun mendak sih piwelas-Na Al Masih.


text:
Wilujeng Sumping
SundaNet.com kini telah kembali menampilkan arsip tulisan yang pernah dimuat sebelumnya. Terima kasih atas dukungannya.
Kritik, saran, ide, penawaran kerja sama? Silakan menghubungi admin@sundanet.com.
Arsip Artikel
- SEKOLAH MENENGAH KESENIAN INDONESIA (SMKI)
29 Jan 2003 - 9:09 pm
SMKI adalah satu-satunya sekolah menengah kejuruan yang menggarap kesenian Jawa Barat. Ketika didirikan pada tahun 1958 institusi pendidikan ini bernama Konservatori Karwitan dibawah naungan Direktorat Jenderal Kesenian. Setelah dikelola Dikmenjur (Pendidikan Menengah Kejuruan), namanya berubah menjadi Sekolah Menengah Karawitan Indonesia, dan pada tahun 1994 menjadi Sekolah Menengah Kejuruan Negeri 10 (SMKN 10) Jurusan Seni Pertunjukan. Namun karena dirasa lebih tepat, banyak orang lebih suka menyebutnya sebagai SMKI, atau Sekolah Menengah Kesenian Indonesia.
- Kampung Kuta Pantrang Nanggap Wayang
9 Jan 2003 - 10:19 pm
Dina raraga nyoreang alam katukang, mulangkeun panineungan kaayaan dayeuh Bandung antawis taun 1950-an dugi ka taun '60-an nu tangtos kaayaan harita kalintang tebih pisan bentenna sareng Bandung ayeuna. Dina seratan ieu dicobi dipedar seratan saderek Us Tiarsa R nu sadidintenna mancen tugas salaku redaksi "Pikiran Rakyat Grup" hususna di mingguan "Galura" Bandung nu urang moal bireuk deui, dicutat tina buku "Basa Bandung Halimunan" nu diterbitkeun ku Penerbit Yayasan Galura.
- NADOMAN NURUL HIKMAH, DARAS I (bagian 3)Al Baqarah (Surat Kadua) - Ayat 31 d/k 50
9 Jan 2003 - 6:25 pm
21. MANUSA DIPAPARINAN AKAL (:2/31,32,33,34) - rhs, 3 Syawal 1421 H
- Manusa unggul darajat, dibanding jeung malaikat,
margi ku Kersa Ilahi, dipaparinan pangarti.
- Dipaparinan katerang, apal ngaran barang-barang,
malaikat mah teu terang, kana ngaran barang-barang.
- Eta unggulna manusa, dipaparin pangabisa,
ku Alloh Maha Kawasa, Hakim Maha Wijaksana.
- Alloh Nu Maha Uninga, kana rasiahna jalma,
nu kedal mangrupi lisan, boh nu buni disimbutan.
- Manusa unggul darajat, dibanding jeung malaikat,
- Misi Seni Ka Luar Negri, Antara Potensi Jeung PromosiKu: Nano S.
7 Jan 2003 - 12:20 am
Taun genep puluhan mun aya misi seni kasenian Sunda ka luar negri, biasana sok diwakilan ku seni tari, pangpana tarian karya ti Tjetje Somantri. Nu jadi panangkesna ti Jawatan Kabudayaan, salaku lembaga pamarentah nu gede wibawana ka balarea, pangpangna keur para seniman. Para penari anu dipilih keur jadi anggota misi kesenian, tangtu wae lolobana para penari anu sok latihan ti Jawatan Kabudayaan, kitu deui para pangrawitna (nayaga). Kusabab eta misi kesenian teh digabung jeung kesenian daerah sejen, anggotana biasana tara pati loba, komo pangrawitna mah dipilih nu pokona bae. Upamana juru kendang, rebab, jeung sabaraha urang tambahanana. Kakuranganana sok dibantuan ku seniman Jawa, anu biasana leuwih kumplit anggotana. Ngaran misi kesenian sok disebut misi kesenian kepresidenan, sebab ieu kagiatan teh mangrupa wakil nagara Indonesia, dina ngarakutkeun hubungan jeung nagara luar, kaasup upaya mintonkeun kabinangkitan kasenian di Indonesia anu Bhineka Tunggal Ika. Salian keur kagiatan misi seni ka luar negri, ti Jawa Barat oge remeh ngeusian acara di istana negara keur ngahibur para tamu ti luar negri. Para penari anu sok mindeng di istana negara, biasana sok meunang landihan penari istana.
- WANITA DENGAN PERANNYAOleh: H.R. Hidayat Suryalaga
24 Dec 2002 - 11:12 pm
Tulisan ini sebagai suatu upaya mencari "KABERKAHAN" dari peran seorang IBU/WANITA berdasarkan Folklor Sunda dan kajian kasus per kasus. Semoga bermanfaat bagi perbincangan kita dalam arus "persamaan hak dan gender" yang kini hangat dicelotehkan orang.
Tulisan yang tidak berpretensi ilmiah ini saya persembahkan kepada semua wanita, sebagai rasa hormat dan kagum kepada insan yang ditakdirkan menjadi wanita. Wacana ini penulis susun sebatas menelusuri dan mengkaji nilai-nilai luhur mengenai kedudukan dan peran wanita yang terjumpai dalam folklor Sunda. Pada akhirnya diharapkan kita semua faham bagaimana "ngalap berekah" dari insan yang ditakdirkan menjadi wanita. Bukankah kata leluhur Sunda "ARI MUNJUNG ULAH KA GUNUNG, MUNJUNG MAH KUDU KA INDUNG".


text:
Kacatur kacaritakeun cak kolot, dihiji tempat anu ayana di Kabupaten Bekasi, Kecamatan Bojongmangu, Desa Sukamukti aya hiji lembur nu ngarana Cipeucang.
Kumpulan Dongeng Bahasa Sunda
Kumpulan dongeng basa sunda, Kacatur kacaritakeun cak kolot, dihiji tempat anu ayana di kabupaten bekasi, kecamatan bojongmangu, desa sukamukti aya hiji lembur nu ngarana cipeucang.. Kumpulan dongeng basa sunda: cipeucang, Kacatur kacaritakeun cak kolot, dihiji tempat anu ayana di kabupaten bekasi, kecamatan bojongmangu, desa sukamukti aya hiji lembur nu ngarana cipeucang.. Kumpulan puisi bahasa sunda terbaru 2012 | goresan hati, Puisi bahasa sunda - sebelum saya posting kumpulan puisi bahasa sunda alangkah baiknya saya akan memperkenal postingan saya sebelumnya yakni puisi bahasa inggris dan.
Dongeng bahasa sunda - essensi ilmu | berbagi ilmu, Sakadang kuya silihduruk jeung maung dina hiji poé sakadang kuya ulin ka sisi basisir. manéhna cicing handapeun tangkal kalapa, katebak ku angin laut. aya ku nimat.. Contoh cerita dongeng bahasa sunda sangkuriang - info terbaru, Dongeng bahasa sunda sangkuriang aya hiji putri raja di tatar sunda nu geulis kawanti-wanti endah kabina-bina nu ngaranna dayang sumbi, tapi hanjakal manehna. Kumpulan puisi bahasa inggris terbaru | goresan hati, Puisi bahasa inggris ini menceritakan tentang sosok wanita. simak puisi beserta artinya berikut parable of women today i remembered you i write a parable.
Kataloe, Kumpulan kata-kata penyemangat di pagi hari|status fb|sms buat teman|terbaru kekasih biasanya. Cerpen bahasa inggris - kumpulan cerpen terbaru cerpenmu, Kumpulan cerpen bahasa inggris terbaru hasil karya para sahabat cerpenmu, ribuan cerpen telah di terbitkan disini!. Kumpulan sajak - wikipédia, 1 buku kumpulan sajak sunda; 2 penerbitan buku kumpulan sajak; 3 rujukan; 4 tingali.
- dongengbasasunda.blogspot.com
- dongengbasasunda.blogspot.com
- goresanhati-ku.blogspot.com


text:
Pamaké:A.R Dipusparaga
Anisa Rahma, wanoja nu lahir ka alam dunya di kota Pangirutan alias Swiss van Java. Lulus taun 2013 ti Universitas Caket Ledeng jurusan Bahasa Sunda. Salila sakola jeung kuliah loba ilubiung dina rupaning kagiatan sangkan teu kuuleun teuing. Salasahijina kungsi jadi pamilon Sundapedia 2011, sarta jadi jawara katilu. Kiwari jadi teman belajar barudak sakola (da asa can pantes ari disebut guru mah) nu pangaresepna leuleuweungan jeung tulas-tulis. Kabeneran ogé, ayeuna téh dipercaya jadi panata Wiki Sabanda 2014.
- User id
- User id-N
- User su
- User su-N
- User en
- User en-2
- Kuncén Wikipédia
- Pamilon pasanggiri Wiki Sabanda
- Panitia pasanggiri Wiki Sabanda
- Pamilon lulus undak 1
- Pamilon lulus undak 2
- Pamilon lulus undak 3
- Pamilon lulus undak 4
- Pamilon lulus undak 5
- Pamilon lulus undak 6
- Pamilon lulus undak 7
- Pamilon lulus undak 8
- Pamilon lulus undak 9
- Pamilon lulus undak 10


text: 1Ka parakokolot jamaah, simkuring seja mere wawadi, dumeh simkuring oge jadi kokolot saperti aranjeun. Simkuring teh nyaksian pisan, kumaha sangsarana Al Masih teh; tur simkuring oge baris kacandak mulya, lamun kamulyaan Anjeunna geus dinyatakeun. 2Urus sing bener domba-domba Allah dina cangkingan aranjeun teh. Ngurusna ulah jeung asa kapaksa, kudu jeung iklas, luyu jeung pamundut Allah. Ulah ku dumeh pandang buruh, tapi ku dumeh ngarasa yen eta teh kawajiban. 3Kahade ulah boga pikir kawasa marentah sakahayang ka maranehna anu dipercayakeun ka aranjeun, anggur kudu mere tuladan. 4Di mana Gusti, Pangangon Agung, sumping; aranjeun baris diganjar makuta, anu cahayana moal suda-suda. 5Ari aranjeun anu ngarora! Sing ngesto ka nu leuwih kolot. Kitu deui jeung papada saumur kudu silih rendah. Sabab: âKa jelema nu gumede, Allah teh cua manah-Na. Sabalikna, ka jelema nu daek rendah, Allah maparin berekah.â 6Di bawah panalingaan Allah Anu ngagem kawasa, maraneh kudu ngalaipkeun diri; supaya di mana waktuna cunduk, maraneh ku Mantenna dijungjung. 7Sagala kasusah maraneh unjukkeun ka Mantenna, geus tangtu Mantenna kersa nulungan. 8Sing caringcing taki-taki. Musuh maraneh, si Iblis, guar-gaur cara maung eukeur neangan rewegeun! 9Lawan manehna ku kapengkuhan iman. Maraneh oge terang yen dulur-dulur anu lianna, di sakuliah bumi, sarua bae pada nandangan sangsara sarupa kitu. 10Tapi di mana sangsara geus liwat, â lantaran sangsara teh moal sabaraha lilana â maraneh baris disampurnakeun, dipaparin katangguhan, dipulihkeun tanaga ngajadi rosa kabina-bina ku Allah ku manten. Allah teh sumber sagala kurnia, anu geus nyaur maraneh, supaya ku karana Al Masih, maraneh, bisa milu kana kamulyaan Mantenna anu langgeng. 11Nya Mantenna anu kagungan kakawasaan teh, salalanggengna. Amin. 12Ieu surat pondok bae. Dipangnuliskeun ku saderek Silwanus, hiji dulur anu ceuk pangrasa simkuring mah pohara pengkuh imanna. Maksudna teh, taya lian ti seja mere kayakinan jeung panyaksen; yen hal ieu teh, saestuna sih kurnia Allah. Sing pageuh nya muntang ka dinya. 13Dulur-dulur, jamaah di Babul, ngahaturkeun salam; kitu deui anak simkuring, Markus. Maraneh masing silih boro ku kasono, silih rangkul ku pangjurung. 14Mugi-mugi, kum sakabeh dulur-dulur anu saiman anut ka Al Masih, sami-sami mendak rahmat rahayu.


text:
Lagu Sunda Kecapi Suling Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Lagu Sunda Kecapi Suling-1 mp3
Sunda - Kecapi Suling mp3
Lagu Sunda Kacapi Suling Cianjuran-suara Parahyangan - Sabilulungan mp3
Lagu Sunda Cianjuran-ayun Ambing mp3
Lagu Sunda - Kacapi Suling Catrik mp3
Kabogoh Jauh Instrumen Gendang Suling Kecapi Sunda.flv mp3
Kacapi Suling - Lambang Parahyangan Mp3
Kecapi Suling Sunda Senandung Alam Mp3
Kacapi Suling - Duda Mp3
Kacapi Suling - Alam Priangan Mp3
Kacapi Suling - Tepung Munggaran Mp3
Kacapi Suling - Hariring Kuring Mp3
Lagu Sunda Kacapi Suling Demi Wanci Mp3
Kacapi Suling - Jaka Sunda Relaxing Traditional Music Instrument Mp3
Kacapi Suling - Jaka Sunda Mp3
Lesti Cianjur Lagu Panon Dari Bersama Grup Kacapi Suling Cianjur Mp3
Kacapi Suling - Degung Panggung Mp3
Lesti Cianjur Lagu Bangbung Hideung Bersama Grup Kacapi Suling Cianjur Mp3
Kacapi Suling - Karedok Leunca Mp3
Lagu Dan Hiburan Indonesia Lagu Sunda Kecapi Suling Di Langit Bandung Mp3
Kacapi Suling - Kancana Sari Mp3
Kacapi Suling - Eros Mp3
Kacapi Suling - Lambang Mp3
Gitar Kacapi Suling Sekar 1 Mp3


text:
seren sumeren panganten istri
Acara Seren-sumerenDiterbitkan pada Saturday, 22 October 2011 Pukul 15.13
Acara seren-sumeren. Acara ieu lumangsung nalika calon panganten pameget diserenkeun ka pihak calon panganten istri, kanggo didahupkeun/ditikahkeun. Ditampi pihak calon panganten istri. Ieu nambihan rumpaka
Deni: Pidato Seren SumerenDiterbitkan pada Thursday, 7 August 2014 Pukul 7.49
Utamina pangersa Al-mukarom al-mukaromah, biyang sareng ramana bakal panganten istri, kalih sadaya kawargiannana. Saur paripaos sepuh tea mah, sim abdi dina ieu sa'at, lambe sambung lemek, ilat sambung talatah,
Contoh Teks Mc Pernikahan Dalam Bahasa SundaDiterbitkan pada Thursday, 6 February 2014 Pukul 18.49
3. seren sumeren ti 2 pihak calon panaganten - Panyerahan ti pihak calon panganten pameget ku: - Panampian ti pihak calon panganten istri ku : 4. Simbolisasi seserahan 5. Walimatul urusy /akad nikah *ku petugas KUA 6.
Seren Sumeren Ti Kulawarga Panganten Pameget...Diterbitkan pada Monday, 28 May 2012 Pukul 9.16
seren sumeren Ti Kulawarga panganten Pameget. Méi 28, 2012 Tunda talatah. Para alim ulama, para kasepuhan, para pajabat, aparat pamaréntahan di ieu wewengkon, dulur-dulur, sobat-sobat, bapa ibu sadaya,
Acara PernikahanDiterbitkan pada Sunday, 10 June 2012 Pukul 14.51
C. Pangjajap Calon panganten Pameget ku Ramana Calon panganten Pameget. d. Panampi ti Ramana Calon panganten istri. e. seren sumeren cacandakan ti kaluarga calon besan . 2. AKAD NIKAH. a Bubuka (ngaos ayat
Contoh Naskah Protokol Resepsi Pernikahan ( Basa Sunda)Diterbitkan pada Monday, 9 July 2012 Pukul 17.44
*Tawis panampian tatamu, tanda kameumeut, kadeudeuh, tawis asih ti kakasih, tanda tresna kanyaah, sumangga mangle di kalungkeun ka calon panganten pamegeut,ku ibu/wawakil ti pihak calon panganten istri, salajeungna dihaturanan linggih ka calon panganten pameget miwah rombongan,di tempat anu Salajengna simbolisasi seren sumeren mangga ka ibu calon panganten pameget kanggo ngadugikeunna di tampi ku ibu calon panganten pameget.
Pidato Seren Sumeren Panganten PamegetDiterbitkan pada Sunday, 27 February 2011 Pukul 9.42
Palawargi jaler istri anu mulya utamina ka pangersa saebul bet di dieu, sim kuring atas nami kulawargi bapa ………………………………………….. rawuh rombongan, disarengan ku muji syukur ka Gusti nu Maha Agung, ngahaturkeun
Seren Sumeren Dina Kawinan Tatar SundaDiterbitkan pada Tuesday, 28 February 2012 Pukul 10.17
Ayi (Nami panganten Pameugeut) sareng néng (Nami panganten istri) didahupkeun di balé nyungcung. Ayi (Nami panganten Pameugeut) , Sabada ijab kabul diucap nami (Nami panganten istri) anu satadina dibintian ku
Cari Iklan:
- Halaman ini diberdayakan oleh Google dan Bing! -


text:
Diabétes mélitus
Diabétes mélitus (Diabetes mellitus; IPA: /ˌdaɪəˈbiːtiːz/ at. /ˌdaɪəˈbiːtəs/, /məˈlaɪtəs/ at. /ˈmɛlətəs/), atawa 'nénéh'na diabétes, atawa ceuk urang mah kencing manis atawa kasakit gula, hartina sindrom anu cirina mangrupa gangguan métabolismeu jeung luhurna kadar gula getih (hiperglikemia) alatan kurangna hormon insulin atawa résistansi insulin anu dibarung ku kurangna sékrési insulin[2]. Gejala nu utamana nyaéta loba kiih (poliuria), hanaang waé sarta asupan cairan nu kaleuleuwihi (polidipsia), jeung tetempoan anu kabur. Mun teu pati parna, gejala-gejala kitu téh bisa waé teu karasa.
WHO nyebutkeun tilu bentuk diabétes: diabétes mélitus tipeu 1, tipeu 2, jeung diabétes reuneuh (narajang ukur nalika kakandungan)[3], balukar tina rupa-rupa sabab jeung béda-béda sebaranana di unggal populasi. Najan ieu kasakit téh alatan gagalna sél béta dina pangkréas ngahasilkeun insulin nu cukup pikeun nyegah hiperglikemia, tapi anu jadi sababna mah béda-béda[4]. Diabétes tipeu 1 biasana alatan karuksakan sél béta otoimun. Diabétes tipeu 2 dicirikeun ku résistansi insulin dina jaringan tujul, sahingga insulin nu dipikabutuh kadarna kudu leuwih luhur anu teu bisa kahontal ku sél béta. Diabétes reuneuh sarupa jeung nu tipeu 2, alatan ayana hormon-hormon dina mangsa reuneuh (pikeun wanoja-wanoja anu sacara genetik rentan) anu ngabalukarkeun résistansi insulin.
Rujukan[édit | sunting sumber]
- ↑ "IDF Chooses Blue Circle to Represent UN Resolution Campaign". Unite for Diabetes. 17 Maret 2006.
- ↑ L M Tierney, S J McPhee, M A Papadakis (2002). Current medical Diagnosis & Treatment. International edition, 1203-1215, New York: Lange Medical Books/McGraw-Hill.
- ↑ World Health Organisation Department of Noncommunicable Disease Surveillance (1999). "Definition, Diagnosis and Classification of Diabetes Mellitus and its Complications" (PDF).
- ↑ Rother, KI (2007). "Diabetes Treatment — Bridging the Divide". N Engl J Med 356 (15): 1499-1501.


text:
Portugal
Républik Portugal mangrupa hiji nagara di Éropa bagian barat daya. Nagara ieu tepung wates jeung Spanyol di beulah kalér jeung wétan. Di beulah kulon tepung wates jeung Samudra Atlantik. Salian ti éta, Portugal ogé miboga wewengkon di Madeira, Asores, jeung Kapuloan Selvagens. Portugal ngaklaim hiji wewengkon leutik nu ngaranna Olivença nu dikawasaan Spanyol ti Kongrés Wina. Ngaran lami atawa latin ti nagara ieu nya éta Lusitania.
Kecap Portugis mindeng dipaké pikeun nyebutkeun padumuk atawa urang nu asalna ti Portugal. Kecap ieu ogé sesebutan pikeun basa nu dipaké ku bangsa ieu. Nagara-nagara nu maké basa Portugis sok disebut minangka nagara-nagara Lusophone.
Portugal téh nagara maju[1] jeung kaasup nagara anggota Uni Éropa, ngagabung dina taun 1986.
Politik[édit | sunting sumber]
Portugal mangrupakeun nagara républik kalawan Lisbon salaku ibu kota nagara. Opat komponén utama dina pamaréntahan Portugal nya éta: Présidén salaku pupuhu nagara, Parlemén, Perdana Menteri salaku pupuhu pamaréntahan jeung mahkamah luhur. Konstitusi ngabagi kakawasaan éta jadi éksekutif, législatif, jeung yudikatif. Présidén dipilih saban lima taun, samentawis Perdana Menteri dipilih langsung ku présidén jeung umumna mangrupakeun pamingpin ti partéy nu meunang pamilu. Institusi législatif diwangun ti 230 urang députi nu bakal ngajabat 4 taun. Ari mahkamah diwangun ti yudisial, administratif, jeung fiskal.
Babagian administratif[édit | sunting sumber]
Portugal miboga 18 distrik jeung 308 munisipalitas.
Réferénsi[édit | sunting sumber]
- ↑ Appendix B – International Organizations and Groups: developed countries (DCs), CIA — The World Factbook — Appendix B, The World Factbook
- ↑ "Districts of Portugal". Distritosdeportugal.com. Diakses pada 22 Agustus 2010.
Tempo ogé[édit | sunting sumber]
Tumbu kaluar[édit | sunting sumber]
Tingali ogé Portugal di Wikivoyage
- (en) Portal resmi
- (en) Situs resmi pariwisata
- (en) Portugal.org
- (pt) Previsão do Tempo
Amérika Sarikat • Australia • Austria • Bélgia • Britania Raya • Céko • Cili • Dénmark • Éstonia • Finlandia • Hungaria • Irlandia • Islandia • Israél • Italia • Jepang • Jérman • Kanada • Koréa Kidul • Luksemburg • Méksiko • Norwégia • Perancis • Polandia • Portugal • Selandia Anyar • Slovakia • Slovénia • Spanyol • Suis • Swédia • Turki • Walanda • Yunani
Afrika Kidul · Afrika Tengah · Albania · Amérika Sarikat · Angola · Antigua jeung Barbuda · Arab Saudi · Argéntina · Arménia · Australia · Bahrain · Bangladésh · Barbados · Basisir Gading · Bélis · Bénin · Bolivia · Botswana · Brasil · Brunéi · Burkina Faso · Burundi · Chad · Chili · Cina · Djibouti · Dominika · Dominika, Rép. · Ékuador · Él Salvador · Fiji · Filipina · Gabon · Gambia · Géorgia · Ghana · Grénada · Guatémala · Guinéa · Guinéa-Bissau · Guyana · Haiti · Honduras · Hong Kong¹ · India · Indonésia · Islandia · Israél · Jamaika · Jepang · Kamboja · Kamérun · Kanada · Kénya · Kolombia · Kongo, RD · Kongo · Koréa Kidul · Kosta Rika · Kroasia · Kuba · Kirgistan · Kuwait · Lésotho · Liechtenstein · Madagaskar · Makau¹ · Makédonia · Maladéwa · Malawi · Malaysia · Mali · Maroko · Mauritania · Mauritius · Méksiko · Mesir · Moldova · Mongolia · Mozambik · Myanmar · Namibia · Nepal · Nikaragua · Nigér · Nigéria · Norwégia · Oman · Pakistan · Panama · Papua Nugini · Paraguay · Péru · Qatar · Rwanda · Saint Kitts jeung Névis · Saint Lucia · Saint Vincent jeung Grénadin · Selandia Anyar · Sénégal · Siérra Léone · Singapura · Kapuloan Solomon · Sri Lanka · Suis · Suriname · Swaziland · Wewengkon Béa Cukai Kapisah Taiwan, Penghu, Kinmen, jeung Matsu² · Tanjung Vérdé · Tanzania · Thailand · Togo · Tonga · Trinidad jeung Tobago · Tunisia · Turki · Uganda · Ukraina ·Uni Émirat Arab · Uni Éropa³ · Uruguay · Vénézuéla · Viétnam · Yordania · Zambia · Zimbabwé
- Wewengkon Administratif Husus Républik Rahayat Cina.
- Ngaran rancangan pikeun Républik Cina (Taiwan)
- 27 nagara anggota Uni Éropa ogé mangrupa anggota WTO jeung hak masing-masing: Austria, Bélgia, Bulgaria, Britania Raya, Céko, Dénmark, Éstonia, Finlandia, Jérman, Hungaria, Irlandia, Italia, Latvia, Lituania, Luksemburg, Malta, Perancis, Polandia, Portugal, Romania, Siprus, Slovakia, Slovénia, Spanyol, Swédia, Walanda jeung Antillen Walanda, jeung Yunani.


text:
Igloo
- Pikeun Igloo nu mangrupakeun program antarbeungeut basis data CDS/ISIS jeung WinISIS, tempo Igloo (program).
Igloo atawa iglo (basa Inuktitut: iglu / ᐃᒡᓗ, "imah", jamakna: iglooit atawa igluit) nyaeta imah atawa tempat tinggal samentara, wangunna kubah jeung diwangun tina balok-balok salju. Sanajan igloo identik jeung tempat cicing urang Inuit, igloo loba oge diwangun ku urang Kanada nu nganjrek di Arktik Tengah jeung wewengkon Thule di Greenland. Salju oge digunakeun sawareh urang Inuit keur ngalapisan imah nu diwangun tina tulang lauk paus jeung kulit sato. Salju cocok digunakeun minangka insulator (bahan panghalang) tina suhu tiis. Suhu rohangan di sajeroeun igloo jauh leuwih haneut, tur ngamungkinkeun manusa pikeun hirup sanajan hawa di luar bisa nepikeun ka -46 °C oge.
Daptar eusi
Asal-usul kecap[édit | sunting sumber]
Dina basa Inuktitut, "igloo" atawa iglu nyaeta ngaran umum keur sagala wangun imah. Ti saprak abad ka-20, istilah igluvigaq (jamakna: igluvigait) sering digunakeun keur imah nu diwangun tina salju, supaya beda jeung istilah keur imah biasa.
Tipe igloo[édit | sunting sumber]
Iglo aya tilu rupa nu dibedakeun dumasar gedena rohangan sarta kagunaannana:
- Igloo leutik keur nyalindung sawatara waktu (sapeuting dua peuting) nu sering diwangun ku tukang moro nalika moro di padang atawa lautan es.
- Igloo semipermanen ukurannana sedeng keur tempat cicing kulawarga. Di jerona ukur aya sarohangan nu bisa dicicingan babarengan ku dua kulawarga. Sababaraha igloo semipermanen di hiji wewengkon ngawangun hiji pamukiman "desa urang Inuit".
- Igloo gede nu dijieun keur acara husus. Igloo nu kieu dijieun tina igloo leutik nu dirombak sangkan gede, tapi bisa oge mangrupakeun wangunan anyar. Di jero igloo gede aya lima rohangan sarta bisa nampung nepikeun ka 20 urang. Igloo gede bisa oge diwangun tina sababaraha igloo leutik nu dihubungkeun ku torowongan, sahingga ukur aya hiji jalan asup pikeun sababaraha igloo. Dina jero igloo gede bisa diayakeun pesta babarenagn, dansa tradisional (musik Inuit jeung Katajjaq).
Cara nyieun igloo[édit | sunting sumber]
Salju nu jadi teuas alatan katiup angin cocok keur ngawangun igloo, sabab tiupan angin nyababkeun kristal es menjadi jadi pakait. Salju jadi teuas tapi masih cukup empuk pikeun dipotong. Blok-blok salju dipotong jeung disusun jadi dinding. Liang urut galian salju dijadikeun rohangan hareup deukeuteun panto asup. Bagian jero nu leuwih luhur dijadikeun rohangan kulawarga jeung rohangan sare. Torowongan leutik sering diwangun di hareupeun panto asup, sangkan angin ti luar henteu langsung asup ka jero sahingga haneutna ti jero teh henteu lumpat ka luar nalika panto dibuka. Salju mangrupakeun bahan palapis nu alus, sahingga rohangan di jero igloo bisa dijadikeun tempat cicing nu haneut jeung nyaman. Hiji atawa dua balok es dina pinding kudu dibuka keur nyieun jandela jeung ventilasi supaya rohangan dina jero igloo henteu poek nalika panto tina balok salju ditutup.
Igloo mangrupakeun konstruksi kubah nu unik, sabab diwangun tina balok-balok nu silih rojong tanpa migunakeun struktur rangka. Lamun diwangun kalayan bener, bagian hateup kubah igloo sanggup nahan beurat saurang nu nangtung di luhureunnana. Panas tina lampu tradisional Inuit nu disebut qulliq bisa ngaleyurkeun es sajeroeun igloo, tapi bagian es nu leyur eta bisa gancang beku deui sarta ngawangun lambaran es anayr nu nambah kakuatan wangunan igloo.
Modifikasi[édit | sunting sumber]
Urang Inuit Tengah, hususna nu cicing di Selat Davis, ngalapisan rohangan kulawarga ku kulit sato. Hawa rohangan dina jero igloo nu dikulit satoan bisa leuwih haneut 2 °C nepi ka 10-20 °C dibandingkeun tanpa palapis.
Lambang[édit | sunting sumber]
Gambar igloo aya dina lambang teritori Nunavut di Kanada.
Daptar pustaka[édit | sunting sumber]
- Richard G. Condon, Julia Ogina and the Holman Elders, The Northern Copper Inuit (ISBN 0-8020-0849-6)
- Igloo -- the Traditional Arctic Snow Dome
Tumbu luar[édit | sunting sumber]
- (en) Cara ngawangun igloo ku Hugh McManners
- (en) Film pendek "How to Build an Igloo" Cara ngawangun igloo
- (en) Field Manual for the U.S. Antarctic Program Chapter 11 Snow Shelters hlm. 140-145 Cara ngawangun tempat nyalindung tina salju


text:
Senin, 01 Oktober 2012
NGAWINCIK DIRI DINA JUMERITNA ATI
Sajak : Nanang Sos.
Ngawincik nyaliksik diri,ngungkab nyawang alam anu rék disorang
Ngabebengkang raga cuang cieung sorangan,ketir jeung keueung narepungan narémbongan
Horéng raga bakal ngabebengkang nangkarak baeud sorangan
Nyawa bakal leupas mangprung ninggalkeun ieu kurungan
Maot téh kacida ketirna,ucap lisan bakal dikonci ku Gustina
Kulit jeung daging bakal jadi sasksina,bakal balaka nyarita di payuneun Mantena
Naon anu arék ditandonkeun anu bisa mungkus tina linyok jeung kabohongan ?
Kabéh lalampahan hirup di Dunya bakal diwincik ditaliti dibariskeun hiji hiji
Nyakséni ceuk ceuli,enya..ceuk mata,sumuhun,ceuk suku
Kabéh anu napel dina ieu raga bakal réang balaka, nyararita saujratna taya anu kaliwat
Yaa Alloh amparkeun lautan hampura kanggo abdi abdi sadaya
Illa hilastulil Firdausi Ahla,Walla aqwa naril jahimi,Fahabli Taubatan wagfir dhunubi
Fainakka ghafirudz dzanbil addimi.........
Yaa Alloh abdi sanes ahli Surga,namung abdi moal kiat asup ka Naraka
Mugi Gusti kersa maparinan tobat,ngahapunten kana sadaya kalepatan anu matak janten dosa
Salametkeun kulawarga abdi jeung umat islam sadaya, tina siksa jeung panasna seuneu Naraka.
Amin....amin....amin Yarobball Allamin
Langganan: Poskan Komentar (Atom)


text:
Sela Siliguri
Sela Siliguri (Basa Benggala: শিলিগূড়ি করিডোর) atanapi Beuheung Hayam (Basa Benggala: চিকেন নেক) nyaéta hiji wewengkon hereut nu nyambungkeun nagara-nagara bagian India beulah kalér-wétan ka bagian India lianna, kalawan nagara Nepal jeung Bangladés aya di deukeutna wewengkon sela ieu. Karajaan Bhutan aya di kaléreun Sela Siliguri.
Kota Siliguri di nagara bagian Benggala Kulon mangrupa kota utami di wewengkon ieu. Kota Siliguri téh titik puseur nu ngahubungkeun Bhutan, Nepal, Sikkim, Papasiran Darjeeling, India kalér-wétan, jeung wewengkon India lianna.
Pangajuan[édit | sunting sumber]
Dina taun 2002, India, Nepal, Bhutan, jeung Bangladés nalungtik kana pangajuan pikeun nyieun hiji wewengkon dagang bébas di aréa Sela Siliguri nu mana bakal ngahubungkeun langsung sadaya 4 nagara éta tanpa larangan-larangan.[1]
Catetan jeung rujukan[édit | sunting sumber]
- ↑ "Nepal, Bangladesh, Bhutan and India to set up FTA." Federation of Nepalese Chambers of Commerce and Industry News & News. Juli–Agustus 2002. Diaksés 30 Méi 2008.
Koordinat: 26°35′N 88°15′E / 26.583°N 88.250°E


text:
Kangsa
Vérsi Pewayangan[édit | sunting sumber]
Kangsa, Kamsa, alias Jaka Maruta nya éta salah sahiji tokoh antagonis dina wiracarita Mahabarata[1][2]. Wujudna manusa satengah Raksasa, ngaran Indungna Déwi Mahérah, carogéna Prabu Basudéwa, Raja Mandura[2]. Wujud raksasana diwariskeun ti Bapana, Prabu Gorawangsa, raja Guwabarong anu nyamar jadi Prabu Basudéwa[1]. Prabu Gorawangsa dipaténi ku Prabu Basudéwa, matakna Kangsa lahir teu boga Bapa[1]. Kangsa diasuh ku Patih Suratimantra[1].
Patih Suratimantra, adina Prabu Gorawangsa ngadidik Kangsa jadi sakti, terus diaku ku Bapana, Prabu Basudéwa[1][2]. Versi séjén nyebutkeun yén anu ngalatih Kangsa téh nya éta resi Anggawasa, lantaran manéhna nyangka yén Kangsa téh anakna sah tih Prabu Basudéwa[1]. Sanggeus sawawa Kangsa nyanghareup Bapana ka Karajaan Mandura, terus nungtut sangkan Karajaan Mandura dibikeun satengahna ka manéhna[1]. Nalika manéhna ngadéngé ramalan yén manéhna bakal paéh ku budak kembar Basudéwa nya éta Krésna jeung Baladéwa, Kangsa langsung boga ambisi pikeun maéhan anak Basudéwa[1][2]. Dina caros kangsa Adu Jago, usaha anu dilakukeun ku Kangsa nya éta kucara nantang Prabu Basudéwa anu taruhanna nya éta tahta karajaan[1][2]. Nu tarung ti pihak Kangsa nya éta Patih Suratimantra anu boga élmu aji semangka (lamun paéh terus diceburkeun ka cai bakal hirup deui). Sedengkeun ti pihak Basudéwa nya éta Brataséna (ngaran Bima keur ngora)[1][2]. Bima geus kawalahan, lantaran suratimantra hirup deui, untungna Arjuna boga ide, manéhna nyelupkeun panah pasopati ka cai. Nalika Suratimantra nyebur ka cai, manéhna lain hirup deui tapi kalah lééh[1][2].
Kangsa langsung ngamuk harita kénéh, teu lila manéhna langsung néwak Krésna jeung Baladéwa[1]. Tapi Krésna jeung Baladéwa geus siap saacanna, terus maranéhna ngaluarkeun pakarang pusakana anu langsung diarahkeun ka Kangsa. Cakra nu Krésna jeung nanggala nu Baladéwa langsung maéhan Kangsa harita kénéh[1].
Vérsi Mahabarata India[édit | sunting sumber]
Dina Mahabarata, Kangsa nya éta putra Ugraséna, raja Mandura[1]. Kangsa nu sakti sok ngalakukeun hal sakahayangna, malah mah tahta Bapana dicokot sacara paksa terus Bapana dipenjarakeun[1]. Nalika ngadéngé ramalan ti Batara Narada yén manéhna bakal paéh ku anakna Déwaki, Kangsa langsung menjarakeun Déwaki anu karék nikah jeung Basudéwa[1]. Padahal Déwaki téh adina sorangan[1].
Di penjara unggal Déwaki ngalahirkeun, orokna langsung dipaténi ku Kangsa[1]. Tapi anu katujuh mah disalametkeun ku Déwi Néndra anu ngawasa rasa tunduh[1]. Éta orok dingaranan Baladéwa atawa Balarama. Pon kitu deui anu kadalapan, orokna salamet sacara gaib, Basudéwa bias kaluar ti penjara terus nitipkeun orokna ka Nandagopa[1]. Orok kadalapan nu béré ngaran Krésna ieu téh diasuh ku Yasoda. Saluyu jeung ramalan Batara Narada, sanggeus sawawa krésna bakal ngéléhkeun Kangsa terus ngabébaskeun Ugraséna, Basudéwa, jeung Déwi Déwaki[1].
Référénsi[édit | sunting sumber]
- ↑ a b c d e f g h i j k l m n o p q r s t u Tim penulis Sena Wangi.Ensiklopedi Wayang Indonesia (K-L-M-N-P).Sena Wangi:Jakarta ISBN 979-9240-03-4
- ↑ a b c d e f g Rosidi, Ajip, Spk.2000.Énsiklopédi Sunda: Alam, manusia, dan budaya termasuk Budaya Cirebon dan Betawi.Jakarta:Pustaka Jaya ISBN 979-419-259-7.


text:
Kuya
Kuya atawa penyu atawa bulus mangrupakeun réptil dina ordo Chelonia, nu awakna ditaméngan ku tulang husus atawa cangkang kartilagé nu tumuwuh tina tulang rusukna. Istilah kuya ilahar dilarapkeun ka spésiés darat/cai darat sacara umum, sedengkeun ka nu di laut disebut penyu atawa bulus. Kiwari aya kira 300 spésiés nu hirup kénéh, nu lolobana kaasup sato nu kaancam punah alatan diboro boh endogna atawa dagingna.
Dadaran[édit | sunting sumber]
Sakabéh kuya mibanda cangkang panyalindungan sakuriling awakna; luhurna disebut karapas, sedengkeun dampalna disebut plastron, nu duanana disambungkeun ku "sasak".
Penyu bisa tumuwuh nepi ka awakna badag, hirup di sagara nu hawana sedeng jeung wewengkon tropis. Kuya ranca/situ/leuwi/walungan biasana leutik, sedengkeun nu di darat badagna bisa nyaruaan penyu. Kuya/penyu badagna antara ukur sababaraha sénti (spésiés leuweung) nepi ka dua méter (kuya tonggong kulit - leatherback, jeung kuya Galapagos).
Kuya sacara umum umurna panjang; aya nu bisa leuwih ti 150 taun. Kuya pangkolotna nu kungsi kacatet nyaéta Tui Malila, nu umurna kira 188.
Penyu ngubur endogna dina keusik basisir nu garing. Endog ti spésiés pangbadagna bentukna buleud, sedengkeun nu séjénna mah biasana lonyod. Albuménna bodas sarta ngandung protéin nu béda jeung endog manuk; endog penyu mah moal ngagumpal nalika dipasak. Endog penyu keur dahareun biasana ukur dicokot beubeureumna. Dina sababaraha spésiés, hawa nangtukeun bakal jadi jalu/bikangna éta endog: panas jadi bikang, tiis jadi jalu.
Kusabab engapanana maké bayah, najan sok lila di jero cai, penyu kudu naék ka beungeut cai pikeun nyeuseup hawa seger.
Évolusi[édit | sunting sumber]
Kuya, nurutkeun para ahli, munggaran mucunghul di alam dunya dina yuga dinosaurus, 200 yuta taun ka tukang. Karuhunna, dumasar téori évolusi, can kacukcruk, sigana mah mangrupakeun hiji-hijina nu salamet tina cabang clade buhun Anapsida, nu ngawengku kelompok procolophonoid, millerettid jeung pareiasaur. Sakabéh tangkorak Anapsid teu boga lawang témporal, sedengkeun sakabéh amniot mah boga (najan dina mamalia, liangna téh jadi zygoid arch). Anapsid mah lolobana lastari dina yuga Permian ahir, iwal procolophonoid jeung meureun karuhunna kuya.
Kadieunakeun, tangkorak kuya nu mirip Anapsid téh dianggap balukar tina évolusi konvergén, lain turunan anapsid. Ulikan filogenetik némbongkeun yén kuya téh kaasup Diapsid, leuwih deukeut ka Squamata batan Archosauria. Sakabéh studi molekular ngadukung filogeni ieu, najan aya ogé nu ngadeukeutkeun kuya ka Archosauria.
Ordo Chelonia - Kuya[édit | sunting sumber]
Subordo Cryptodira
- Kulawarga Chelydridae (Snapping Turtles)
- Superfamili Testudinoidea
- Kulawarga Testudinidae (Tortoises)
- Kulawarga Bataguridae (Kuya Walungan Asia, Leaf and Roofed Turtles, Kuya Kotak Asia)
- Kulawarga Emydidae (Kuya Situ/Kuya Kotak jeung Cai)
- Superfamili Trionychoidea
- Kulawarga Carettochelyidae (Kuya Irung Bagong)
- Kulawarga Trionychidae (Kuya Leuleuscangkang)
- Superfamili Kinosternoidea
- Kulawarga Dermatemydidae (Kuya Wahangan)
- Kulawarga Kinosternidae (Mud and Musk Turtles)
- Kulawarga Platysternidae (Kuya Hulugedé)
- Superfamili Chelonioidea
- Kulawarga Cheloniidae (Penyu)
- Kulawarga Dermochelyidae (Kuya Kulittonggong)
Subordo Pleurodira
- Kulawarga Chelidae (Austro-American Sideneck Turtles)
- Superfamili Pelomedusoidea
- Kulawarga Pelomedusidae (Afro-American Sideneck Turtles)
- Kulawarga Podocnemididae (Madagascan Big-headed and American Sideneck River Turtles)
Kuya dina budaya[édit | sunting sumber]
Kuya raket pisan jeung kahirupan sababaraha bangsa, kasebut salaku mahluk nu kalem.
- Dina budaya Sunda, kuya téh populér pisan dina dongéng "sakadang kuya jeung sakadang monyét".
Baca ogé[édit | sunting sumber]
Tumbu kaluar[édit | sunting sumber]
- Internationale Schildkröten Vereinigung - German language page
- UC Berkeley Museum of Paleontology
- Turtle Trax: Loka penyu nu hadé pisan
- California Turtle and Tortoise Club: Loka nu informatif jeung matak ngirut
- Turtle Times: Mesin susud husus kuya.
- Gulf Coast Turtle and Tortoise Society: émbaran ngeunaan miara, dadaran spésiés, jld.


text:
Tapi sebelumnya mohon maaf sedikit kurang lengkap lain kali di postingan selanjudnya akan saya perbanyak untuk lebih lengkapnya bisa kunjungi disini
Aku Ingin
Sapardi Joko Damono
Aku ingin mencintaimu dengan sederhana,
seperti kata-kata yang tak sempat terucapkan
oleh kayu kepada api yang menjadikannya abu
Aku ingin mencintaimu dengan sederhana,
Seperti isyarat yang tak sempat dikatakan
oleh awan kepada hujan yang menjadikannya tiada.
Puisi atau sajak Sapardi di atas sama sederhana dan dalam sepertisajak Basa Sunda karya Didin Tulus berjudul pipisahan, perpisahan, yang dimuat dalam buku kumpulan sajak dan puisi Surat ti Bali (2009:23).
Paturay ieu
lain keur ahir carita
tapi hiji lengkah-lumampah
nyorang kabagjaan
jero dunya sorangan
Terjemah bebas karya sajak Basa Sunda tersebut :
Pertemuan ini
bukan ahir cerita
tapi satu jejak-langkah
mencari kebahagiaan
dalam dunia sendiri
Salah satu nukilan puisi dan kumpulan sajak Basa Sunda yang ditulis oleh penulis dan pegiat sastra dengan nama pena Didin Tulus ini adalah representasi dari keberlangsungan perkembangan dunia sastraSunda pada umumnya.
Karya-karya puisi dan sajak Basa Sunda yang dalam buku Surat ti Bali(Surat dari Bali) merupakan simpul keberlangsungan antargenerasi hinggakiwari. Dalam jagat literatur karya sastra seperti puisi dan sajak dengan menggunakan medium bahasa Sunda masih bisa dihitung dengan jari.
Tidak hanya sastra dan sajak Basa Sunda yang langka di percaturan literatur, dalam ranah penelitian pun kearifan budaya lokal mengalami hal yang sama. Karya penelitian bisa dilacak dalam buku-buku Tini Kartini dkk., Biografi dan karya Sastrawan Sunda Masa 1945-1965(1978), Yuhana, Sastrawan Sunda (1979), Daeng Kanduruan, Sastrawan Sunda (1979), Haji Hasan Mustapa (1985).
Ada juga kolaborasi dalam buku Ajip Rosidi dan Haji Hasan Mustapa jeung karya-karyana (1989). Yang paling kiwari dari karya seniman basa Sunda adalah Ensiklopedi Sunda (2000) dan Apa Siapa Orang Sunda (2003), keduanya ditulis oleh seniman produktif asli Sunda yang kuat akan integritas dan kritis, Ajip Rosidi (1938-sekarang).
DOSA
Ku: Apip Mustopa
Datangna teu karasa
Kawas impian janari
Jiga nimat jiga sawarga
Tapi lamun pajar geur peuyar
Karasa diri leuwih rucah manan meri
Inget ka basisir tempat balabuh
Di mana layar geus rapuh
Dosa
Leuwih amis manan anggur
Mun seug nembag dada nu diabur
Tapi di mana tumiba lara
Kaduhung poe make ditundung
Duh gusti
Najan ka mana nya indit
Dosa teu weleh ngukuntit
(Srangenge, Jakarta)
***
GUPAY LEMBUR
Ku: Nano S.
Gupay-gupay panineungan kiwari nembongan deui
Basa rek ningalkeun lembur, rek miang tolabul ilmi
Kacipta Ema jeung Bapa, gugay jajap pangharepan
Di bandung muga sing jucung, gancang mulang ka sarakan
Gupay-gupay panineungan kiwari nembongan deui
Basa beus ninggalkeun stanplat, hae mah puguh tibelat
Kacipta cisoca Ema, nu rambisak kingkin sedih
Pileuleuyan dayeuh Garut, kapaksa urang papisah
Munggaran hirup di Bandung
Beungeut lembur kapigandrung
Disusukan marak lauk
Balap ngojay ulin leutak
Luhur pasir peperangan
Hanaang ngala duwegan
Lalakon manjang di Bandung
Lembur ngan ukur galindeng
Duriat ngan dina lebaran
Betah ditempat ngumbara
Pageuh jeung adeg sawawa
Gupay-gupay panineungan kiwari nembongan deui
Katingtrim hirup dilembur ngahariring ngajak mulang
Kacipta Ema jeung Bapa, nelengnengkung nimbang incu
Ngan hanjakal sagalana, nu di jugjug geus teu aya
(Mangle No. 338 taun 1969)
***
KAMERDIKAAN
Ku: Apip Mustopa
Kamerdikaan teh, jang
Jukut ngemploh sisi jalan
Nu teu weleh katincakan
Ku nu resep mabal jalan
Kamerdikaan teh, jang
Jukut ngemploh di sampalan
Dihakanan ingon aburan
Atawa diararitan
Tapi teu weleh parucukan
Kamedikaan teh, jang
Waruga aki-aki nu rangkebong
Dada ngagambang panon celong
Teu ari mikiran hutang
(Srangenge, Jakarta)
***
HUJAN POYAN
Ku: Apip Mustopa
Deuleu, panonpoe huhujanan
Boa pohaci marandi
Ieung, panonpoe teh cirambay
Boa aya nu digupay
Sssttt, geuing ieu hujan poyan
Boa karuhun keur moyan
(Srangenge, Jakarta)
***
MERI
Ku: Apip Mustopa
Di alam dunya
Asana moal aya
Nu bisa hirup sauyunan
Cara meri saabrulan
Mun nu ngangon nitah ka katuhu
Bring ngatuhu
Mun nu ngangon nitah ka kenca
Bring ngenca
Bari disarada:
Wek wek wek!
Di alam dunya
Asana moal aya
Nu bisa hirup basajan
Cara meri saabrulan
Dahar cukup saaya-aya
Kumaha nu rek maraban
Mun keur diabur
Lolodok di sawah batur
Bari disadara:
Wek wek wek!
(Srangenge Jakarta)
***
PESTA DEMOKRASI
Iwan Muhammad R
Mun rek enya boga karep nu sarua, naha bet pada-pada
Mun rek enya mawa batin rahayat, naha bet ngamurah-mareh darajat
Sagala diumbar carita : seja ngabebaskeun waragad sakola,
Muka lapangan kerja, atawa ngangkat sora nu werit
Tapi naha bet parasea marebutkeun paisan tutung
Banner, baligho,spanduk jeung poster-poster ngarumekan kota
Jalan-jalan leuseuh teu beda jeung runtah nu cenah urang kokolakeun
Gang-gang pararoek heurin tetenjoan, tembok-tembokna jadi majalah
dinding
Naha bet ngolok-ngolok duit, geuning sakabeh eta teh teu beunang
dipake mungkus peda-peda acan, bororaah laku dijual atawa dipake
nyimbutan barudak nu tinggolepak di emper toko jeung lampu-lampu
stopan
Kahujanan, kapanasan pamustunganana digalaksak ku angin peuting
Gudawang lebah tarang, gorowong genggerong
Nu make kopeah, nu make tiung, nu make kabaya, nu make baju
supermen
Nu dipoto jeung monyet, nu jeung caleg artisna, nu api-api jadi seniman
Nu api-api jadi kiyai, nu api-apai jadi olahragawan
Kabeh teu bisa ngalawan ninggang datang paceklik ka rahayat
nu cenah rek diwakilan ku maranehanana.
Na ngarudag naon atuh, aya pesta demokrasi teh siga nu moro bagong
Marawa anjing bari dibarajuan ku rupa-rupa gambar
Kabeh pada boga cita-cita, mawa visi jeung misi sewang-sewangan
Hayang meunangkeun naon nu diudag
Kawas barudak di lembur coko langlayangan, lumpat titatarajong bari
panon tanggah
Teu ditolih nu dihandap, teu ditempo nu tincak
Teu paduli kebon batur ruksak, teu paduli rek cohcor katincak
“Nu penting aing meunangkeun nu diudag” omong budak
“Kadarieu! Kadarieu! Yeu ubar hanaang. Pek contreng lebah irungan,
atawa dadana, atawa dina ngaranna atawa dina gambarna!
Pek gunakeun hak pilihna tong salah, milih luyu jeung hati nurani!”
gorowok partai nu teu sacara langsung nitah milih manehna.
Aya deui nu nyebutkeun rek bebela ka patani, ngaronjatkeun hasil
tatanenna.
Aya deui anu ngajangjikeun numpes kamiskinan jeung pengangguran
Naha teu era disalindiran ku iklan roko?
Majar beuki loba pilihen, beuki bingung milihna
Atawa nu omat-omatan ulah katipu ku cau badag bisi dijerona cangkang
hungkul!
Mun rek enya boga karep nu sarua, naha bet pada-pada
Mun rek enya mawa batin rahayat, naha teu sauyunan bae dina
nanjeurkeun cita-cita
Ngawangun nagri nu waluya.


text:
Baso
Baso tina basa cina nya éta angeun dibukuran emi atawa mihun maké daging baruleud sagedé-gedé kaléci[1].
Cara Nyieun Baso[édit | sunting sumber]
-
- Bahan utamana nyieun baso nya éta daging sapi 1 kg, 1/4 kg tipung sagu, 1 sdt baking soda, jeung 3 siki endog katut ditambahan es batu[2].
- Bahan-bahan baso anu dilemeskeun nya éta 4 siki bawang beureum,4 siki bawang bodas, uyah jeung pécin saperluna nepi ka karasa pas, gumantung kana selérana bisa ogé ditambahan lada saperluna[2].
- Cara Nyieun Baso [2]:
1. Campurkeun daging sapi,sagu jeung baking soda, endog sarta bungbu anu geus dilemeskeun, tuluy giling nepi ka lemes, bari ngagiling tambahan ku és batu saeutik-saeutik nepi kal lemes tuluy rawatan.
2. Naheur cai dina panci nepi ka ngagolak, tuluy adonan baso nu tadi dibuleud-buleudkeun sakahayang tuluy asupkeun kana cai anu ngagolak téa, tungguan nepi ka basona ngararambang tuluy tiiskeun.
- Bahan-bahan jang ngabungbuan cai baso nya éta cai saperluna (ci kaldu tulang sapi), 1 sdm ebi (udang garing),1 sdt lada, 2 siki bawang bodas,pécin, uyah saperluna[2].
- Cara nyieu cai baso[2] :
1. kabéh bahan-bahan nu tadi dilemeskeun tuluy tumis maké minyak saeutik nepi ka seungit tuluy tambahan cai atawa kaldu sapi anu geus ngagolak saméméhna pamungkas asupkeun baso[2].
2. sabada éta siapkeun mangkok sarta mie konéng, soun atawa bihun, sawi héjo tuluy asukeun baso jeung caina, tong poho tambahan ku saos,kecap jeung sambel[2]


text:
Kapuloan Virgin Amérika Sarikat
Kapuloan Virgin Amérika Sarikat (Basa Inggris: Virgin Islands of the United States; umumna kawanoh minangka United States Virgin Islands, U.S. Virgin Islands atanapi USVI) nyaéta hiji kapuloan di Karibia nu mangrupa wewengkon insulér ti Amérika Sarikat. Kapuloan ieu géografisna mangrupa bagian ti Kapuloan Virgin jeung aya di Kapuloan Leeward di Antillen Leutik. Baheulana salaku Hindia Kulon Dénmark, kapuloan ieu dijual ka Amérika Sarikat ku Dénmark kalawan Traktat Hindia Kulon Dénmark 1916.
Daptar eusi
Iklim[édit | sunting sumber]
Tempo ogé[édit | sunting sumber]
- Laut Karibia
- Kapuloan Leeward
- Daptar inohong Kapuloan Virgin Amérika Sarikat
- Kapuloan Virgin Britania
Rujukan[édit | sunting sumber]
- ↑ [1]
- ↑ "Average Conditions Saint Thomas, VI". weather.com. Diakses pada 16 Méi 2010.
Tumbu kaluar[édit | sunting sumber]
- Loka Pariwisata Resmi
- Loka Gubernur
- Kantor Gubernur Létnan
- Éntri Virgin Islands di CIA World Factbook
- U.S. Census Bureau: Island Areas Census 2000
- United States Virgin Islands ti UCB Libraries GovPubs
- Kapuloan Virgin Amérika Sarikat di Open Directory Project
- Atlas the United States Virgin Islands Wikimedia, ngandung peta ngeunaan the United States Virgin Islands.
-
Tingali ogé Kapuloan Virgin Amérika Sarikat di Wikivoyage
Citakan:United States Citakan:English official language clickable map


text:
Bioskop
Bioskop nya éta gambar hirup dina layar atawa tembok bodas asal tina pita film nu diputer.[1]
Sajarah Bioskop di Indonesia[édit | sunting sumber]
- Taun 1900
Ayana bioskop kahiji di Indonésia teu bisa dipastikeun, bioskop permanen di Vitascope Hall, Buffalo, New York. [2] Lamun di Amerika bioskop permanen kahiji lahir dina Oktober 1896, di Indonésia dina tanggal 5 Désémber 1900 film mimitian asup ka Hindia Walanda.[2] Lain gedong bioskop, tapi di imah urang Belanda di Kebon Jahe.[2] Nu ngayakeun pintonan De Nederlandsch Bioscope Maatschappij. [2] Harga tiket kelas I, 2 gulden; kelas II, 1 gulden sarta kelas III, 50 sen. Tempat ieu ngarobah ngaran jadi The Roijal Bioscope dina tanggal 28 maret 1903.[2]
- Taun 1901
Pintonan gambar idoep landian film mimitian dipintonkeun ka balarea leuwih lega, antara séjén di Deca Park (Gambir), Lapang Tanah Abang, Lapang Mangga Gede, Lapang Stasiun Dayeuh, anu sakabehna di Batavia. [2] Konsép “bioskop” pohara basajan, ngan ditutupan tembok bilik tanpa hateup, meureun kawas layar tancep ayeuna.[2]
- Taun 1903
Sawatara gedong bioskop permanen nangtung di Batavia tuluy aya bioskop ngaranna Elite, Deca Park, Capitol, Rialto [2]. Dina mangsa éta make konsép art noveau (seni anyar) anu ogé mindeng disebut seni dekoratif atawa art deco. [2] Ieu pisan aliran seni anu ngembang dina warsih 1890-1905 di Éropa anu nyangkaruk sagala rupa wangun seni murni sarta seni terapan kaasup karya arsitektur pikeun bioskop.[2]
- Taun 1926
Tanggal 31 Désémber 1926 nepi ka 6 Januari 1927, Loetoeng Ka saroeng , film lokal kahiji diputer di sagala rupa bioskop di Bandung, antara séjén di Elita sarta Oriental Bioscoop, Film anu diproduksi NV Java Film Company éta ogé diputer di Bioskop Majestic, di élit Jalan Braga, Bandung. [2]
- Taun 1934
Tanggal 13 Séptember dijieun Persatuan Bioskop Hindia Walanda (Nederlandsch Indiesche Bioscoopbond) di Jakarta.[2]
- Taun 1936
Nurutkeun Pupuhu Tinimbangan Perfilman Nasional (BP2N) HM Johan Tjasmadi - manéhna anyar ngaluarkeun buku 100 Warsih Bioskop di Indonésia - aya 225 bioskop anu aya di Hindia Walanda. Bioskop kasebut antara séjén hadir di Bandung (9 bioskop), Jakarta (13 bioskop), Surabaya (14 bioskop) sarta Yogyakarta (6 bioskop).[2]
Saméméh Jepang asup aya kira-kira 300 gedong bioskop di Indonésia. [2] Jumlah éta ngurangan ancik 52 gedong anu sumebar di Jakarta, Yogyakarta, Semarang, Surabaya, Malang. [2] Anu mimiti leungit nya éta bioskop sinegertengah ka handap.[2] Loba gedong bioskop alih fungsi jadi gudang pikeun neundeun bahan poko. [2] Film dina mangsa éta dianggap henteu metot alatan harga tiketna kawilang mahal.[2]
- Taun 1945
Pasca kemerdekaan, mecenghul tilu lembaga perfilman: Pausahaan Produksi Film, Pausahaan Peredaran Film, sarta Perfini (Pausahaan Film Nasional Indonésia).
- Taun 1951
Bioskop Metropole resmi operasi, pintonan film munggaran Annie Get Your Gun di Menteng, Jakarta. Rahmi Rachim Hatta - pamajikan Wawakil Présidén Mohammad Hatta, Haji Agus Salim sarta Sultan Hamengkubuwono IX ngaresmikeun bioskop anu mahi 1.500 tempat diuk. [2] Bioskop anu miboga tema art deco éta dirarancang ku Liauw Goan Sééng. [2]
- Taun 1955
Festival Film Indonésia (FFI) kahiji, 30 Maret – 5 April 1955. Lewat Jam Malam , kalayan sutradara Usmar Ismail témbong minangka film pangalusna, FFI lumangsung di Metropole sarta Cathay. [2] Di bioskop éta ula apda 10 April 1955 lahir PPBSI (Persatuan Pangusaha Bioskop Seluruh Indonésia).[2]
- Taun 1960-an
Gara-gara pulitik sempet lumangsung pemboikotan film-film Amérika, Sawatara gedong bioskop sempet dibeuleum.[2] Film ti Rusia, India, Malayu, Filipina mimitian loba medar.[2] Dina mimiti Orde Anyar 1966 film Amérika balik bisa ditonton balarea.[2]
- Taun 1970-an
PPBSI sarta sawatara organisasi sajenis sapuk ngahiji jadi GPBSI (Gabungan Pangusaha Bioskop Seluruh Indonésia) dina Désémber 1970. [2] Di sisi séjén alatan dibukana kasempetan pikeun mengimpor film jumlah bioskop dina warsih 1969-1970 di Indonésia kacatet 653 bioskop. Jumlah éta ngaronjat dina warsih 1973 jadi 1.081.[2]
- Taun 1987
Mimitian diwanohkeun bioskop sinepleks anu dipikawanoh minangka “21” anu dikokolakeun ku pausahaan Subentra milik pangusaha Sudwikatmono. Kartika Chandra Theater di Jalan Jenderal Gatot Subroto nya éta salah sahiji anu kahiji ngawanohkeun konsép hiji gedong opat rohang bioskop. [2] Nu ngajaga loket sarta panto bioskop diwangun ti awewe geulis jeung baju batik sarta rok panjang.[2]
- Taun 1990-an
Konsép sinepleks nyieun jumlah rohang pintonan bioskop nambahan. Warsih ieu aya 3.048 layar. Kalayan fasilitas anu merenah, jelema leuwih kabetot lalajo di sinepleks. Bioskop non-21 mimitian laleungit, éléh bersaing. [2] Sedengkeun film nasional anu biasana ngaladénan golongan éta kawas henteu boga tempat. Jumlah produksi film nasional ogé merosot. Di sisi séjén, bioskop di Indonésia ampir sakumnana dikawasa ku raramat sinepleks 21.[2]
- Taun 2000-an
Jumplukan sinepleks 21 bioskop kalayan konsép kelas di luhur 21 dawam: XXI sarta The Premiere. Warsih 2007 Blitzmegaplex aya mimti di Paris Van Java, Bandung. [2]
- Taun 2011
Tanggal 18 Pebruari, Warta yén film impor saprak 18 Pebruari moal medar deui di bioskop Indonésia , Tapi sanggeus kira-kira tilu bulan bioskop ngan dieusi film lokal sarta film deungeun sarta sepi peminat, aya harepan umum film Indonésia bisa lalajo deui film Hollywood. [2] Dina 18 Méi Dirjen Bea Cukai Kementerian Keuangan Agung Kuswandono, di Kantor Kementerian Kaduitan ngomong, “Hutang salah importir badag anu geus dibayarkan Rp 9 milyar, jadi maranéhanana kaci impor film deui, tapi kudu luyu jeung aturan anu aya.” [2]


text:
Coldplay
Coldplay nya éta grup musik asal Inggris anu anggotana nya éta Chris Martin (vokal, gitar, piano), Guy Berryman (bass), Jonny Buckland (lead guitar) dan Will Champion (drum)[1][2]. Coldplay dibentuk di London, Ingggris taun 1997[2]. Sakapeung, Coldplay sok disaruakeun jeung Radiohead), jeung Jeff Buckley[2]. Coldplay ogé osok ngayankeun proyék amal, jeung proyék-proyék séjénna anu patalina jeung kaayaan sosial jeung pulitik[2].
Diskografi[édit | sunting sumber]
Coldplay mulai kasohor ngaliwatan single anu judulna Yellow di Taun 2000, nuturkeun suksésna album PARACHUTES[1]. Ieu album dibéré panglélér Best Alternative Music Album dina acara Grammy Awards taun 2002[1]. Lian ti éta lagu-lagu séjénna saperti speed of sounds, jeung viva la vida ngajieun pamor coldplay naék[1].
Taun 2002, Coldplay ngaluarkeun album A RUSH OF BLOOD TO THE HEAD anu suksés ku single in my place, the scientist, jeung th clocks[1]. Ieu album dilélér 2 katégori Grammy Awards taun 2003 nya éta Best Alternative Music Album jeung Best Rock Performance by a Duo or Group with Vocal, katambah Record of the Year pikeun Clocks dina Grammy Awards taun 2004[1][2].
Album katilu Coldplay X&Y diriis tanggal 6 Juni 2005, total penjualanna 8,3 juta di Dunya[1]. Lagu-lagu anu kasohor dina ieu album diantarana Speed of Sounds, fix you, jeung Talk. Taun 2006, Coldplay meunang panglélér Best Album and Best Single dina BRIT Awards[1][2].
Album kaopatna dijudulan VIVA LA VIDA OR DEATH AND ALL HIS FRIENDS dirilis tanggal 12 Juni 2008 di Inggris kalayan single violet hill[2]. Tanggal 24 Oktober 2011, album kalimana MYLO XYLOTO dirilis[3].